Rubrike > Ekonomska diplomatija\nEkonomska diplomatija - Press\nNa predlog Ministarstva vanjskih poslova i evropskih integracija, Vlada Crne Gore uvrstila je Plan razvoja ekonomske diplomatije u Program rada za 2013. godinu, kao jednu od prioritetnih aktivnosti. Ovim planom zaduženo je MVPEI da do kraja II kvartala pripremi i predloži Vladi model ekonomske diplomatije i plan aktivnosti u cilju predstavljanja ekonomskih interesa Crne Gore u inostranstvu i razvoja ekonomskih odnosa sa inostranstvom, kako bi se valorizovale direktne strane investicije i unaprijedila saradnja između domaćih i stranih kompanija, odnosno podržao izvoz.\nU tom smislu MVPEI je predložilo, a Vlada Crne Gore usvojila izmjene i dopune Uredbe o organizovanju državne uprave kojom se predlaže model da se nadležnosti u dijelu ekonomskih odnosa sa inostranstvom i promocije ekonomskih interesa prenesu u nadležnost MVPEI. Takodje, Vlada je usvojila i predlog nove organizacije i sistematizacije MVPEI kojom je predvidjeno uspostavljanje nove organizacione jedinice – Generalnog direktorata za ekonomsku diplomatiju i medjunarodnu kulturnu saradnju, čime je definisan model “integrisana ekonomska diplomatija”. Na ovaj način su stvorene zakonske i institucionalne pretpostavke da se implementira definisani model kojim se stvaraju uslovi za efikasniju koordinaciju unutar administracije i PPP pristup sa partnerskim institucijama u cilju postizanja sinergijskog efekta na promociji ekonomskih interesa u inostranstvu, kao i efikasnost sa aspekta troškova.\nIako je ekonomska diplomatija integralni dio moderne diplomatije, evidentan je trend i kod razvijenih i zemalja u razvoju da ekonomija postaje centar diplomatije. U ekonomskom kontekstu globalizacije, uz izražene probleme ekonomske krize, uporedna rješenja ukazuju da ekonomska diplomatija postaje raison d’etre tradicionalne diplomatije, koja treba da mobiliše investicije i pruži podršku izvoznim aktivnostima. U tom smislu identifikovana je potreba koordinacije aktivnosti na internacionalizaciji i promociji ekonomskih interesa i privlačenju biznisa i stranih investicija na nivou ministarstava vanjskih poslova, u cilju postizanja sinergijskog efekta.\nTako je, na primjer, u okviru Ministarstva vanjskih poslova Francuske u martu 2013. godine uspostavljen sektor za ekonomsku diplomatiju. Italijanska ministarska vanjskih poslova Bonino prezentirala je ekonomsku diplomatiju kao ključni prioritet vanjskih poslova. Bivša državna sekretarka Klinton je takodje tokom 2010. godine reorganizovala State Department i uspostavila Sektor za ekonomiju, energetiku i ekologiju. Isti trend je evidentan i kod zemalja regiona. Tako su i zemlje regiona, posebno Slovenija i Makedonija, definisale ekonomsku diplomatiju kao prioritet svoje spoljne politike. Na nedavno održanoj “Medjunarodnoj konferenciji o ekonomskoj diplomatiji i internacionalizaciji” predstavnici vlada, ministarstava vanjskih poslova, privrednih komora i biznisa apostrofirali su značaj ekonomske diplomatije kroz modele Francuske, Danske, Slovenije, Turske, Rusije, Indije, Njemačke, Austrije. Uz određene razlike iskristalisao se kao optimalan tzv. “skandinavski” model, kojim se uspostavlja koordinacioni mehanizam u minisarstvu vanjskih poslove. Polazište za uspostavljanje efikasnog modela ekonomske diplomatije u Crnoj Gori je “skandinavski”, odnosno preciznije model Danske, koji je primijenila i Slovenija, uz odredjena prilagodjavanja lokalnom kontekstu. Danski model podrazumijeva integrisanu ekonomsku diplomatiju u okviru ministarsva vanjskih poslova.\nII MODEL EKONOMSKE DIPLOMATIJE\nModel ekonomske diplomatije, koji je definisan Uredbom o organizaciji i načinu rada državne uprave i Pravilnikom o organizaciji i sistematizaciji Ministarstva vanjskih poslova i evropskih integracija, podrazumijeva integrisani pristup kako bi se obezbijedila bolja koordinacija i sinergijski efekat institucija koje imaju ekonomske odnose sa inostranstvom i promociju u djelokrugu svog rada. U tom smislu Generalni direktorat za ekonomsku diplomatiju će kao „tačka kontakta i centar podrške“ (entry point and support center), prema modelu privatno-javnog partnerstva sa svim institucijama i organizacijama, koordinirati ekonomsku diplamatiju, odnosno aktivnosti podrške i promocije u dijelu izvoza i direktnih stranih investicija, kao i informisanost svih zainteresovanih strana. U tom smislu ekonomska diplomatija treba da mobiliše sve resurse u cilju podrške izvozu i stranim investitorima.\nPromocija izvoza obuhvata podršku domaćim firmama u vezi sa informacijama o ino tržištima i potencijalnim partnerima, uspostavljanje kontakata sa potencijalnim partnerima u inostranstvu, pomoć u organizovanju sastanaka kupac-dobavljač, učešće u poslovnim delegacijama, učešće na sajmovima i forumima. Učešće diplomatskih predstavnika je od presudne važnosti u ovim aktivnostima. Mobilisanje SDI podrazumijeva valorizaciju investicionih mogućnosti, prvo identifikovanje mogućnosti a onda prezentaciju kako bi se realizovala investicija.\n1.\tZakonodavni i institucionalni okvir\nUredbom o organizaciji i načinu rada državne uprave propisano je da je Ministarstvo vanjskih poslova i evropskih integracija, između ostalog, nadležno za koordinaciju i unapređenje medjunarodne ekonomske saradnje; promociju i valorizaciju ekonomskih interesa Crne Gore u inostranstvu; koordinaciju promocije spoljne trgovine i prezentacije ekonomksih interesa Crne Gore radi privlačenja direktnih stranih investicija u cilju ekonomske valorizacije; podsticanje internacionalizacije crnogorske privrede; koordinaciju i učestvovanje u zaključivanju bilateralnih i multilateralnih sporazuma iz oblasti ekonomije (ugovore za promociju i zaštitu investicija); koordinaciju rada mješovitih komisija za ekonomsku saradnju; koordinaciju saradnje sa medjunarodnim organizacijama (Organizacijom za ekonomsku saradnju i razvoj - OECD); koordinaciju međunarodne razvojne i humanitarne pomoći; unapređenje saradnje u oblasti kulture, obrazovanja i sporta u međunarodnim odnosima; koordinaciju saradnje sa resornim ministarstvima i ostalim domaćim i stranim partnerima (državni organi i organizacije, organi lokalne samuoprave, asocijacije, privredni subjekti, itd) u cilju zaštite, valorizacije i promocije ekonomskih interesa Crne Gore u inostranstvu.\nPravilnikom o unutrašnjoj organizaciji i sistematizaciji Ministarstva vanjskih poslova i evropskih integracija uspostavljen je Generalni direktorat za ekonomsku diplomatiju i kulturnu saradnju koji obuhvata Direkciju za ekonomske odnose i kulturnu saradnju i Direkciju za promociju i informisanje.\nDirekcija za ekonomske odnose i kulturnu saradnju sa inostranstvom ima mandat da realizuje poslove koordinacije i unapredjenja ekonomske saradnje sa drugim državama i međunarodnim organizacijama; analizu i pripremu informacija o ekonomskoj, trgovinskoj investicionoj saradnji, ekonomskim potencijalima i razvojnim projektima Crne Gore; analizu i pripremu informacija o investicionim mogućnostima u inostranstvu i ekonomskim i razvojnim mogućnostima za saradnju, kao i mogućnostima za kulturnu saradnju; koordinaciju i učestvovanje u radu mješovitih komisija za ekonomsku i kulturnu saradnju; koordinacija i učešće, zajedno sa nadležnim ministarstvima, u pregovorima i pripremi međunarodnih sporazuma iz oblasti ekonomije i kulture; koordinaciju međunarodne razvojne i humanitarne pomoći; unapređenje saradnje u oblasti kulture, obrazovanja i sporta u međunarodnim odnosima; koordinaciju i komunikaciju sa resornim ministarstvima i ostalim domaćim i stranim partnerima (državni organi i organizacije, organi lokalne samouprave, asocijacije, privredni subjekti, itd) u cilju usmjeravanja i valorizacije ekonomskih i kulturnih interesa Crne Gore u inostranstvu; podršku domaćim partnerima na uspostavljanju kontakta sa ministarstvima i drugim državnim i lokalnim institucijama, privrednim asocijacijama, i medijima na nacionalnom i lokalnom nivou, kao i povezivanje sa relevantnim institucijama u Crnoj Gori; podršku izvoznim aktivnostima; podrška stranim investitorima za ulazak na crnogorsko tržište; organizaciju i učešće na sastancima poslovnih delegacija, prezentaciju na forumima, i drugim prezentacijama i konferencijama kao i drugi promotivnim događajima; savjetodavnu podrška za ulazak na ino tržišta; podršku u uspostavljanju kontakata sa potencijalnim biznis partnerima; pregled i analizu makroekonomske situacije i mogućnosti za ekonomsku saradnju u zemlji domaćinu; koorinaciju institucionalne bilateralne saradnje izmedju Crne Gore i zemalja domaćina.\nU Direkciji za promociju i informisanje u oblasti ekonomske i kutlurne saradnje vrše se poslovi koji se odnose na pripremu i implementaciju marketing strategije za Crnu Goru; promociju Crne Gore kod međunarodne zajednice uključujući i međuanrodne institucije i rejting agencije; promociju ekonomskih i kulturnih interesa Crne Gore u inostranstvu; koordinaciju promocije spoljne trgovine i prezentacije ekonomkskih potencijala Crne Gore radi privlačenja direktnih stranih investicija u cilju ekonomske valorizacije; promociju Crne Gore kao investicione destinacije; koordinaciju promotivne aktivnosti sa ostalim državnim organima, organizacijama, asocijacijama i drugim zainteresovanim stranama; informisanje i podršku stranim kompanijama; informisanje i podršku crnogorskim kompanijama; pripremu komunikacione strategije u cilju informisanja i promocije o potencijalnim investicionim mogucnostima; informisanje DKP-a o ekonomskim kretanjima, investicionim mogućnostima u Crnoj Gori; informisanje inostranih diplomatskih predstavništava, biznis udruženja i inostranih kompanija u Crnoj Gori; koordinaciju i komunikaciju sa resornim ministarstvima i ostalim domaćim i stranim partnerima (državni organi i organizacije, organi lokalne samuoprave, asocijacije, privredni subjekti, itd.) u cilju prezentacije ekonomskih i kulturnih interesa Crne Gore u inostranstvu; informisanje o poslovnim mogućnostima, medjunarodnim tenderima, i događajima koji su relevantni za crnogorske institucije, biznis i kulturu; promociju ekonomskih i kulturnih interesa Crne Gore u inostranstvu i podsticanje internacionalizacije crnogorske privrede i kulture.\n2.\tUpravljanje ekonomskom diplomatijom\nAktivnosti ekonomske diplomatije biće na liniji, odnosno u funkciji, Vladinih prioriteta usmjerenih na postizanje ekonomskog rasta i kreiranje radnih mjesta kroz podršku preduzećima da učestvuju na inotržištima i realizuju/povećaju izvoz, kao i privlačenje biznisa i direktnih stranih investicija u Crnu Goru u cilju hitnog pokretanja investicionog ciklusa.\nU tom smislu važno je uspostavljanje efikasnog mehanizma ekonomske diplomatije kako bi se ostvarila koordinacija i sinergija svih institucija i organizacija koje su dio tog procesa, uključujući posebno diplomatsko-konzularna predstavništva.\nIntegrisana ekonomska diplomatija podrazumijeva:\n1.\tUspostavljanje Generalnog Diektorata za ekonomsku diplomatiju kao integracionog i koordinacionog mehanizma u odnosu na sve institucije i organizacije koje su uključene u proces (resorna ministarstva, poslovna udruženja, MIPA, crnogorska DKP, strana DKP u Crnoj Gori, univerzitetske ustanove, lokalne samouprave, crnogorske firme, srani investitori),\n2.\tUspostavljanje efikasnog mehanizma podrške domaćem biznisu u inostranstvu i inostranim investitorima u Crnoj Gori,\n3.\tUspostavljanje efikasnog mehanizma podrške našim diplomatskim predstavništvima za realizaciju planiranih aktivnosti, u smislu ažurnog dostavljanja instrukcija i informacija,\n4.\tOtvorenost Ministarstva i diplomatskih predstavništava za preduzeća,\n5.\tUspostavljanje strateškog tijela koje će obezbijediti koordinaciju na međuresorskom nivou u odnosu na strateške pravce i regulatorna unapređenja za poslovanje,\n6.\tAmbasade će pripremati informaciju o ekonomskom okviru zemlje prijema kao i potencijalnim mogućnostima za izvoz i privlačenje investicija, kao i godišnji plan rada i izvještaj o radu,\n7.\tPripremu paketa informacija o Crnoj Gori kao investicionoj destinaciji, o konkretnim projektima, kao i redovnih instrukcija o aktuelnim pitanjima kako bi se prezentirao jedinstven stav,\n8.\tUvesti praksu organizovanja sastanaka sa poslovnim udruženjima ili potencijalnim investitorima prilikom zvaničnih posjeta državnih delegacija,\n9.\tUvesti praksu da u zvaničnim delegacijama budu i predstavnici biznis zajednice,\n10.\tUspostaviti mehanizam stipendija za oblasti medjunarodne ekonomske saradnje, promocije i drugih neophodnih znanja i vještina neophodnih za jačanje kapaciteta funkcije ekonomske diplomatije.\n3.\tPromocija ekonomskih interesa\nCilj promocije ekonomskih interesa je privlačenje biznisa i investicija u Crnu Goru, kao i internacionalizacija crnogorskih proizvoda. Da bi se to postiglo neophodno je prvenstveno promovisati Crnu Goru kao brend i kao investicionu destinaciju na bilateralnom, regionalnom i globalnom planu. To je preduslov da bi aktivnosti na promociji izvoza i stranih investicija dali rezultate.\nTo potvrdjuju, izmedju ostalog, i rezultati istraživanja koje je urađeno na US Fortune 500, na uzorku od 200 kompanija, koji pokazuju da 72% ispitanika ukazuje na jaku vezu izmedju nacionalnog imidža i kupovine inostranih proizvoda i usluga, dodajući konkretnu povezanost između korporacijskog brenda i nacionalnog identiteta (Hocking 2000).\nDržave moraju konstantno unapredjivati svoj brand jer „promjena realnosti i konteksta moraju uticati na promjenu percepcije“ (Olins 1999). Ovo se posebno odnosi na tranzicione zemlje i one u razvoju koje su pretrpjele značajne promjene i napredak a o čemu se malo zna globalno. U tom smislu brand države zavisi i od diplomatske aktivnosti.\nNa primjer, prema rejtingu na jednoj od globalnih listi nacionalnih brendova „WorldPR 2013 Global Leadership“ Crna Gora je rangirana na sledeći način:\n•\tPrema zapadnom indeksu percepcije („Western Perception Index“), Crna Gora je rangirana na 161. mjestu od ukupno 213 zemalja i ekonomskih centara, što je ispod većine zemalja Centralne i Istočne Evrope i nisko na globalnom rangu,\n•\tPrema Indeksu glavnih trgovinskih partnera („Major Trading Partners Index“) Crna Gora se nalazi na 189. mjestu od 199 zemalja i ekonomskih centara,\n•\tPrema Indeksu percepcije investitora („Investor Perception Index“) Crna Gora se nalazi na 195. od 213 mjesta što ukazuje na nerazvijen brend u ključnim svjetskim finansijskim centrima,\n•\tPrema Indeksu percepcije o turizmu („Tourism Perception Index“) Crna Gora se nalazi na 90. Mjestu od 213 zemalja što ukazuje na osrednju potvrdu turizma u odnosu na konkurenciju,\n•\tCrna Gora se nalazi na 121. od 213 mjesta prema Indeksu istorijskog pečata („Historical Footprint Index“), što ukazuje na relativno slab nacionalni brend na globalnom tržištu.\nIndeksi o percepciji branda Crne Gore ukazuju na nizak rejting, a takodje sugerišu da je od ovih indikatora najbolja percepcija u turizmu što je rezultat aktivnosti na promociji Crne Gore kao turističke destinacije.\nOvi pokazatelji ukazuju na neophodnost da Ministarstvo vanjskih poslova i evropskih integracija u saradnji sa MIPA i resornim ministarstvima i institucijama, i uz pomoć renomirane firme specijalizovane za integrisane korporativne komunikacije i marketing, pripremi marketing strategiju za Crnu Goru, sektorske marketing strategije za ciljana tržišta, marketing strategije za proizvode-destinaciju, kao i za investicione projekte.\nU tom kontekstu su značajne diplomatske aktivnosti i diplomatska predstavništva, jer svaki aspekt vanjskih odnosa – bilateralnih, regionalnih ili globalnih – utiče na imidž i rejting države, što značajno utiče na privlačenje investicija i internacionalizaciju proizvoda. Ministarstva vanjskih poslova, ambasade, diplomate u značajnoj mjeri utiču na projektovanje pozitivnog imidža svoje zemlje. Različite zemlje su pripremile i implementirale različite strategije koje odgovaraju za njih. Upravo zato je od ključnog značaja izrada i realizacija aktivnosti u ovoj oblasti.\n1.\tZemlje koje imaju integrisanu strukturu i sistem koji je otvoren zainteresovanim stranama za proces donošenja odluka predstavljaju najbolju praksu.\n2.\tJake ekonomske politike u zemlji i efektivna ekonomska diplomatija su povezane. Razvoj utiče na kapacitet za nastup u inostranstvu, a rast atraktivnosti zemlje stvara dobar ambijent za dobar marketing zemlje i dobre investicije. Pojedinačne i sistemske aktivnosti su jednako važne.\n3.\tKombinacija spoljne politike sa spoljnom trgovinom stvara osnov za sinergiski efekat.\n4.\tMinistarstva vanjskih poslova moraju jačati ekonomske vještine u diplomatskoj mreži i biti otvorena za ekonomske partnere. Trening programe treba organizovati zajedno sa relevantnim institucijama koje se bave ekonomijom, kao i biznismenima.\n5.\tNeophodno je stalno unapredjevati sistem upravljanja ekonomijom na bazi najbolje prakse.\nIV PLAN AKTIVNOSTI ZA 2013 (jul-decembar) mozete preuzeti ovdje


O investitoru - Green Residence\nZa radosniji život pod zelenim krovom\nBS Investment Group\nBS Investment group od 2000. godine , pod vođstvom Branka Stanojevića, osnivača i predsednika grupacije investira u građevinarstvo, oslanjajući se na sopstvene izvore finansiranja i sa sopstvenim timovima inženjera i stručnjaka pratimo izgradnju i omogućavamo direktnu prodaju stanova, po principu “ključ u ruke”.\nStanovi koje je izgradila BSIG, koja je počela kao BS Gradnja, su siguran izbor za više od 1.000 porodica s obzirom na to da su u Beogradu do sada izgradili više od 100.000 kvadratnih metara. Njihovi stambeni objekti i lokali, od 40, 80 ili više kvadarata, svojim modernim i kvalitetnim izgledom ulepšavaju centar prestonice – od Vračara preko Palilule do Voždovca i Zvezdare.\nOdlične lokacije, kvalitetna gradnja, konkurente cene i direktna prodaja – to su osnove na kojima počiva poslovanje BSIG. Sve se detaljno procenjuje: od lokacije, preko zahteva tržišta i potreba građana, do trendova u građevinarstvu.\nBS Investment Group je počela gradnju stambenih kompleksa u dve zemlje Evropske unije. To će biti još jedna prilika da se pokaže kvalitet i doslednost koju ova kompanija gradi godinama, kako u odnosu prema kupcima, tako i svojim partnerima. To je ujedno i dokaz da je reč o vodećem domaćem investitoru u građevinarstvu i kompaniji koja postavlja nove ciljeve i nove standarde u stanogradnji i to sve u interesu svojih kupaca – onih koji će živeti i ostvariti svoje snove znajući da su saradnjom sa BS Investment Group učinili – siguran izbor.\nBiti ispred svih, danas je uslov za sve koji hoće da postignu kvalitet više. Ukoliko je reč o stanogradnji, onda je taj kvalitet posebno važan imajući u vidu da se kupovinom stana rešava jedno od najvećih životnih pitanja. Upravo na kvalitetu, sigurnosti i pouzdanosti pri izgradnji i prodaji stanova zasniva se i rad jedne od najvećih domaćih investicionih kompanija u građevinarstvu – BS Investment Group, koja skoro dve decenije gradi stanove po meri kupca.\nPosetite BSIG sajt\nZa više informacija o nama posetite naš web sajt\nDragoslava Srejovića 2,\nŽelite da budete u toku sa našim najnovijim dešavanjima? Prijavite se na našu mailing listu\nGreen Residence 2018


Haške optužnice i Vlada Republike Srpske\nZvaničnici Vojske i Ministarstva odbrane Republike Srpske demantovali su danas da se na teritoriji ovog entiteta nalazi general Radivoj Miletić optuženik Haškog tribunala. Ujedno,Vlada Republike Srpske je pozdravila podizanje optužnice protiv nekadašnjeg komandanta Armije B i H, Rasima Delića.\nGeneral-major Radivoj Miletić, optužen pred Haškim tribunalom se ne nalazi na teritoriji Republike Srpske. Saopšteno je ovo danas iz Informatine službe Generalštaba Vojske Republike Srpske, a ove navode je potvrdio i portparol entitetskog Ministasrtva odbrane, Branko Trkulja.\n»General-major Radivoj Miletić, protiv kojeg je Haški tribunal danas objavio optužnicu za ratne zločine počinjene u B i H penzionisan je 1996.godine i od tada se ne nalazi u Republici Srpskoj, odnosno, u Vojsci RS, odnosno, Ministarstvu obrane Republike Srpske. General Miletić je do penzionisanja obavljao dužnost načelnika sektora za operativno-nastavne poslove u Glavnom štabu Vojske Republike Srpske.«\nInače, danas je Vlada Republike Srpske, koja je održala prvu sjednicu u novom sazivu, saopštila da podizanje optužnice protiv ratnog komandanta Armije B i H, Rasima Delića predstavlja još jedan dokaz da su tokom rata u Bosni i Hercegvini zločine činile sve zaraćene strane i da su žrtve zločina bili i Srbi. Vlada je potvrdila da je još 5.novembra 2002.godine dostavila dokumentaciju Okružnog javnog tužilaštvu u Doboju protiv Rasima Delića, Haškom tribunalu. U ovim spisima se navodi da se Delić tereti za neselektivno granatiranje Doboja, Modriče, Teslića i Petrova te formiranje zatvora i logora za Srbe na području opština Tuzla, Zenica i Zavidovići koji su bili pod kontrolom mudžahedina.\nDanas se oglasio i advokat Duško Tomić,koji zastupa oficira Al Kaide Ali Ahmeda Ali Hamada koji izdržava 12-godišnju zatvorsku kaznu u Zenici, potvrdivši da njegov štićenik izražava spremnost da svjedoči pred Haškim tribunalom o zločinima mudžahedina u slučajevima Rasima Delića i drugih lica optuženih pred ovim sudom.


GORAN VESIĆ: DS se nije bunila kad je Ceca pevala za Tadića\nGORAN VESIĆ: DS se nije bunila kad je Ceca pevala za Tadića\nSEKRETAR Privremenog veća Goran Vesić izjavio je danas da je novogodišnji koncert na kojem će nastupiti i Svetlana Ražnatović, poklon svim građanima bez obzira iz koje su partije i pozvao Demokratsku stranku da ne politizuju sve što uradi Privremeno veće.\nVesić je naveo i da je bivši predsednik Srbije i DS Boris Tadić bio 2008. počasni gost na koncertu Ražnatovićeve u Končarevu kraj Jagodine i da se ne seća da je DS tada tvrdila da je to uvreda za građane.\n„Broj ljudi koji će doći će pokazaće da li je taj koncert poklon Beograđanima ili uvreda za njih, kao što tvrdi Gradski odbor DS“, naveo je on u pisanoj izjavi.\nVesić smatra da „zato o ukusima ne vredi raspravljati, jer neko voli da sluša Ražnatović, a neko Jelenu Tomašević“ i zato moli da se „ne vređaju članovi Privremenog organa koji rade najbolje za ovaj grad“.\n„I mi, i građani Beograda imamo dugo pamćenje. Još se sećamo kako je počasni predsednik DS Boris Tadić 2008. bio počasni gost na koncertu Svetlane Ražnatović u jagodinskom selu Končarevo“, istakao je on dodavši da se ne seća da je tada DS tvrdila da je to uvreda za građane.\nVesić zato poziva DS „da prestane da politizuje svaku stvar koju uradi Privremeno veće“ i ističe da je doček Nove godine prilika da svi građani budu zajedno, bez obzira na stranke kojima pripadaju.\nOn je naveo da će Privremeno veće potrošiti za organizaciju novogodišnjeg dočeka tačno 4,5 miliona dinara i da je „to duplo manje od sredstava koje je potrošila bivša vlast pre godinu dana, kada je organizovan doček 2013“.\n„Da ne govorimo o godinama unazad kada su se za organizovane dočeke trošile stotine hiljada evra ili kada je 2012. „pre roka“ pušten most na Adi, što je građane Beograda koštalo devet miliona evra“, naveo je sekretar Privremenog veća.\nVesić tvrdi da „zbog takvog ponašanja mi danas nemamo dovoljno sredstava da organizujemo doček Nove godine“ i da će „Ražnatović i Nataša Bekvalac nastupiti besplatno“, a da će RTV „Pink“ donirati binu i prenositi koncert.\n„Predviđenih 4,5 miliona dinara biće potrošeno tako što će tehnički troškovi koštati milion dinara, a ostatak od 3,5 miliona dinara biće iskorišćeno za honorare ostalih učesnika u programu Nikole Rokvića, Kikija Lesandrića i Jelene Tomašević“, naveo je on.\nPrema njegovim rečima, Beograd će za veoma male pare dobiti spektakularan doček Nove godine, što će u grad dovesti desetine hiljada turista iz inostranstva i veoma mnogo građana iz drugih delova Srbije.\n„Izvinjavam se našim kritičarima što smo sposobni da sa veoma skromnim sredstvima organizujemo doček kome će prisustvovati stotine hiljada naših građana i desetine hiljada gostiju iz inostranstva“, rekao je on.\nVesić je naveo da „čcinjenica da Ražnatović ili Bekvalac žele besplatno da pevaju u Beogradu pokazuje da nam ljudi veruju“, zahvalivši se svim koji su prepoznali težak trenutak u kome se nalazi grad i odlučili da pomognu.\nPredsednik beogradskih demokrata Balša Božović poručio je prethodno da je novogodišnji nastup Ražnatović, „koja je osuđivana i koja neuspešno pokušava da objasni sporne veze sa Zemunskim klanom, vrhunska uvreda građanima Beograda“.\n„Organizovanje novogodišnjeg dočeka na kom je glavna zvezda estradna umetnica koja personifikuje sveopštu propast našeg društva, ponižavanje je svih pristojnih ljudi u ovom gradu“, naveo je Božović, saopštila je DS.\nOn smatra da „ovako skandalozna odluka Privremenog veća samo potvrđuje da ljudi koji su pregazili izbornu volju građana ne razumeju ni Beograd ni Beograđane, kao ni njihovu želju da žive u evropskoj metropoli u kojoj nema mesta za ovako sramne stvari“.


Sledeće nedelje najoptimalniji model za pohađanje školske nastave – Ozon Media\nZamenica direktora Instituta za javno zdravlje Srbije Darija Kisić Tepavčević istakla je da je na jučerašnjem radnom sastanku sa premijerkom Anom Brnabić i ministrom prosvete, nauke i tehnološkog razvoja Mladenom Šarčevićem bilo reči o izazovima u vezi sa prevencijom širenja infekcije koronavirusom povodom početka nove školske godine.\nKisić Tepavčević je na redovnoj konferenciji za novinare Kriznog štaba za zaštitu zdravlja stanovništva Republike Srbije od zarazne bolesti COVID-19 istakla da se sastanak odnosio na pravljenje najoptimalnijeg modela za pohađanje školske nastave osnovaca i srednjoškolaca.\nUzeli smo u obzir dosadašnje rezultate svih istraživanja kada je u pitanju COVID-19, a takođe smo razmatrali i iskustva svih zemalja koje su organizovale nastavu za vreme pandemije ove bolesti, navela je ona.\nPrema njenim rečima, imamo jasne smernice, rukovođeni smo isključivo principima medicine zasnovane na dokazima, s tim što je ostalo još par elemenata oko tehničkog organizovanja nastave koji treba da se usaglase.\nKisić Tepavčević je poručila da će već početkom naredne nedelje javnost biti obaveštena o načinima odvijanja nastave u sledećoj školskoj godini.\nOna je upozorila na to da je vrlo izvesno da će tokom zimskog perioda doći do ukrštanja koronavirusa i virusa gripa, navodeći da su opšte mere prevencije iste.\nOba virusa su respiratorna i mogu najviše da se prenesu tokom zimskog perioda, s obzirom na to da ljudi tada najviše borave u zatvorenom prostoru, objasnila je Kisić Tepavčević, uz napomenu da je kod virusa gripa situacija malo povoljnija jer postoji vakcina.\nOna je, govoreći o deci koja su obolela od COVID-19, precizirala da se u KBC „Dragiša Mišović“ nalazi sedmoro mališana, u GAK „Narodni front“ hospitalizovane su tri trudnice koje su pozitivno testirane, i po jedno dete u KC Niš i u Opštoj bolnici u Šapcu.\nU ovom trenutku na Kosovu i Metohiji 424 osobe se nalaze u izolaciji, dok je 89 pacijenata hospitalizovano, ukazala je Kisić Tepavčević i dodala da se od tog broja 82 nalaze u KBC Kosovska Mitrovica, po dve u KC Kragujevac i KC Niš, dve u KBC Dragiša Mišović, a jedna u KC Srbije.\nTakođe, kako je naglasila, u poslednja 24 časa u južnoj srpskoj pokrajini nijedna osoba nije preminula.\nZamenica direktora Instituta za javno zdravlje Srbije prenela je da je osam privatnih laboratorija podnelo odgovarajuću dokumentaciju za dobijanje prava na testiranje, a donošenja rešenja je u finalizaciji.\nKisić Tepavčević je podsetila na to da postoji precizan protokol praćenja kontakata zaraženih koronavirusom, te da je to utvrđeno u zavisnosti od toga da li je reč o prvom, drugom ili trećem redu kontakata i da na osnovu toga sanitarna inspekcija usvaja mere o kontaktima.\nPrema njenim rečima, stepen kolektivnog imuniteta koji bi mogao da spreči epidemijsko širenje bolesti je 50 do 60 odsto, ali je stvarni broj trenutno daleko ispod toga i kreće se oko 10 odsto.\nPokrajinski sekretar za zdravstvo Zoran Gojković naglasio je da su Beograd i Novi Sad i dalje dva grada sa najvećim brojem aktivno obolelih i novootkrivenih slučajeva zaraze koronavirusom.\nPrema njegovim rečima, na današnji dan je nešto povećan broj zaraženih u Leskovcu i Kruševcu, dok je Šapcu i Valjevu taj broj opao.\nOn je istakao da je u Srbiji u poslednja 24 časa registrovano 276 novozaraženih virusom korona, testirane su ukupno 9.922 osobe, dok je pet osoba preminulo.\nGojković je, upitan za vest iz Rusije da će 12. avgusta biti registrovana prva vakcina protiv koronavirusa, rekao da naša zemlja prati sve šta se dešava u svetu tim povodom.\nSvaka vakcinacija mora da prođe naše stručne komisije, ukazao je on i napomenuo da se 168 vakcina nalazi u raznim fazama ispitivanja, a da je šest u trećoj fazi kliničkog istraživanja.\nPrema njegovim rečima, to jeste poslednja faza ali ona može biti duga jer je dug put do krajnje registracije i primene vakcine.\nDirektor Infektivne klinike KCS Goran Stevanović preneo je da je u protekla 24 časa u toj ustanovi pregledano 156 osoba, od kojih je 30 bilo u stanju koje je zahtevalo hospitalizaciju.\nPrema njegovim rečima, na klinici se trenutno nalazi 61 pacijent na bolničkom lečenju, od kojih četiri na intenzivnoj nezi na invazivnoj ventilaciji, te osam na drugim formama ventilacije.\nOn je predočio da je, kada se uzme u obzir da je ranije bilo više od 300 pregleda dnevno, aktuelni broj dosta manji.\nNa samom početku jula, predominirale su osobe mlađeg i srednjeg uzrasnog doba, a sada se vraća deo pacijenata starije životne dobi. Težina kliničke slike ostala je slična – 20 odsto zahteva bolničko lečenje, a ostali mogu na kućno lečenju, objasnio je Stevanović.\nNa Infektivnoj klinici je, kako je naveo, od početka pandemije pregledano više od 20.000 osoba, urađeno više od 5.000 rentgenskih snimaka pluća, uzeto 10.000 uzorkovana brisa i lečeno 2.800 bolesnika.\nBroj poseta: 66609365


Sukobi u Francuskoj nakon legalizacije istopolnih brakova\nTenzije u Francuskoj nisu se smirile ni pošto je parlament u utorak usvojio zakon o istopolnim brakovima, a policija se opet sukobila s grupom nasilnih demonstranata i upotrebila suzavac, dok je 12 osoba privedeno.\nKao i u sedmici koja je prethodila glasanju u parlamentu o zakonu koji je duboko podijelio društvo u zemlji, policija se u utorak kasno navečer u Parizu sukobila s demonstrantima koji se protive legalizovanju istopolnih brakova, a jedan policajac zadobio je povredu glave dok su demonstranti bacali petarde, flaše i kamenice, javila je agencija France Presse.\nPoslanici donjeg doma francuskog parlamenta u utorak su usvojili zakon kojim se osobama istog pola dozvoljava da se vjenčavaju i usvajaju djecu, a tezije su bile pojačane kako na ulicama, gdje su čitav dan protestovale hiljade ljudi, tako i u samom parlamentu, gdje je bila žustra debata i odakle je osiguranje izbacilo dvoje demonstranata.\nUbrzo pošto je zakon izglasan, poslanici desničarskih partija pokrenuli su postupak za osporavanje ove odluke u Ustavnom sudu, koji će presudu donijeti u roku od mjesec dana.\nVlada je, međutim, uvjerena da će žalba opozicije biti odbačena.\nProtivnici zakona o istopolnim brakovima novi masovni protest zakazali su za 26. maj.\nBrojni protesti stotina hiljada Francuza zbog novog zakona predstavljaju izenađenje za mnoge, budući da je riječ o zemlji koja, iako pretežno katolička, ipak ima duboko ukorjenjenu sekularnu tradiciju.\nPošto zakon potpiše predsjednik Francois Hollande, Francuska će postati 14. zemlja na svijetu koja je legalizovala istopolne brakove.


Sigurna kuca | Za našu decu - Sigurne kuće Srbije\nPočetna » Fond B92 protiv nasilja » Kampanje za podizanje svesti » Za našu decu - Sigurne kuće Srbije\nFond B92 započeo 2006. je kampanju protiv nasilja u porodici pod imenom “Za našu decu” u okviru koje je izgrađeno do sada pet objekata zadužbinskog tipa – Sigurnih kuća B92 - za smeštaj žena i dece žrtava nasilja u porodici. Porodično nasilje je poslednjih godina eskaliralo u javnosti i medijima. Svakodnevno raste broj žena i dece koja traže pomoć odgovarajućih socijalnih institucija, SOS telefona, savetovališta i skloništa. Sada se sa sigurnošću može reći da je svako šesto dete a svaka treća žena u Srbiji, žrtva porodičnog nasilja i fizičkog zlostavljanja, uključujuci i seksualno.\nKampanja „Za našu decu“ lansirana je sa ciljem ne samo da medijski skrene pažnju javnosti na sve aspekte i posledice porodičnog nasilja u Srbiji, već da pomogne konkretne mehanizme zaštite žena i dece, podrži civilne organizacije koje se bave ovim problemom al ii da ohrabri državne organe da se odlučnije uhvate u koštac.\nNaša generalna namera je da odemo korak dalje od uobičajene pozicije odgovornog medija. da povežemo nadležne državne institucije i donatore/sponzore na medijski koordinisanim akcijama efikasnog rešavanja konkretnih problema, kao što je u ovom slučaju – nasilje nad ženama i decom.\nKampanju „Za našu decu“, RTV B92 započio je medijskim aktivnostima kao i akcijom prikupljanja sredstava za gradnju prve namenski građene sigurne kuće–skloništa za žene i decu žrtve porodičnog nasilja u Srbiji, koja će biti trajno ustupljena na korišćenje „Savetovalištu protiv nasilja u porodici“ (savetovalisteprotivnasilja.org).\nPrvobitni cilj da tokom 2007. godine sagradimo kuću površine 220m2 u kojoj će trajno biti smešteno prihvatilište za žrtve porodičnog nasilja ubrzo je zbog izuzetnog odziva javnosti i donatora proširen na gradnju dva istovetna objekta u okviru istog placa tako dobijemo sigurnu kuću površine oko 440m2 smeštajnog kapaciteta do 50 žena i dece. Donator zemljišta i svih komunalnih dozvola bila je beogradska opština Rakovica.\nPrvi objekat otvoren je 22. novembra 2007 u prisustvu najviših državnih organa uključujući i Predsednika Srbije Borisa Tadića, a drugi mesec dana kasnije.\nTokom 2008 godine kampanja je proširena na teritoriju Vojvodine dobijajući radni naziv “Sigurne kuće Srbije”. U pitanju je partnerstvo Fonda B92 kao inicijatora i Izvršnog Veća Vojvodine na izgradnji objekata u centrima vojvođanskih okruga čiji je cilj da svaki ovakav centar dobije sklonište za zbrinjavanje žrtava. Nakon Novog Sada i Subotice koji su od ranije imali ovakve objekte, sigurne kuće dobili su i Zrenjanin (2009), Sombor (2011) i Pančevo (2011).\nDečija soba u Sigurnoj kući\nProstor dnevnog boravka u Sigurnoj kući


Tag / Delije / Vesti online\nDelije ne zaboravljaju Jagodu (VIDEO)\nPoseban momenat je obeležio meč Crvene zvezde i Galatasaraja.\nDelije stižu na Galatasaraj!\nNavijači Crvene zvezde prekinuće bojkot košarkaškog kluba, samo za narednu utakmicu Evrokupa.\nU inat zabranama, preko 2.000 Delija na "Parku prinčeva"\nPreko 2.000 navijača Crvene zvezde će podržavati srpski klub na gostovanju Pari Sen Žermenu. Podrške će biti uprkos zabrani organizovanog dolaska.\nŠapić: Ne dozvolimo da mali broj divljaka ukalja ime Zvezde\nKako su mediji u BiH videli sramno ponašanje dela navijača Zvezde prema Omiću?\nVećina navijača Crvene zvezde kako onih u "Pioniru", tako i onih kraj malih ekrana crvenela su od stida i srama posle žestokih prozivki najvatrnijih pristalica upućenih novom košarkašu Crvene...\n21:28 >> 21:33\nBojkot "delija", više ne dolaze na košarku\nCrvena zvezda je pobedila Olimpijakos - 89:78 u 20. kolu Evrolige, ali je meč ostao u senci sramnih "delija" koji su vređale novo pojačenje kluba sa Malog Kalemegdana Alena Omića.\n19:14 >> 21:23\nOmić podelio "delije" (VIDEO)\nDeo navijača Crvene zvezde na meču sa Olimpijakosom negodovala je zbog dolaska u klub Alena Omića reprzentativca Slovenije, rođenog u Tuzli.\nRusi pomažu Zvezdi: Mi smo uneli transparent podrške Ratku Mladiću\nCrvena zvezda je kažnjena mečom suspenzije u Ligi Evrope zbog transparenta podrške Ratku Mladiću - "Hiljadu doživotnih da su ti dali, častan Srbin tebe slavi" na meču sa BATE u Borisovu....


Del Ponte: Haški sud neće moći da okonča rad do 2010. - Kozarac.ba\nGlavna tužiteljica Haškog tribunala Carla del Ponte upozorila je danas da bi se moglo desiti da sudski procesi protiv Radovana Karadžića i Ratka Mladića nikada ne počnu ako Ujedinjeni narodi ne odobre finansijska sredstva Tribunalu za završetak svih suđenja.\nHaški sud najvjerovatnije neće uspjeti okončati sva suđenja do 2010. godine, do kada su UN dale rok sudu za završetak svih procesa, rekla je Del Ponte na okruglom stolu tužilaca nekoliko međunarodnih sudova. Govoreći u Den Haagu nakon posjeta Beogradu, gdje je ponovno izrazila ljutnju zbog neuspjeha srbijanske vlade da uhapsi bivšeg generala bosanskih Srba Ratka Mladića, Del Ponte je kazala da još uvijek ima važnih bjegunaca koji se skrivaju od međunarodne pravde.\nOna je kazala da bi Haški sud, koji je pod ogromnim političkim pritiskom da završi rad do 2010. godine, mogao okončati suđenja do 2011. ili 2012. godine.\nGlavna tužiteljica Haškog tribunala kazala je da postoje tri opcije ako UN ne nastavi finansijski podržavati Tribunal – da se nađe dovoljno doborovoljnih sredstava, da se sudski procesi prebace na treće zemlje, ili da se prebace u zemlje u kojima su optuženi počinili zločine.\nPrema Del Ponteovoj, ta posljednja opcija je prihvatljiva s političke tačke gledišta, ali ne i sa pravne, jer u konkretnom slučaju znači da Radovanu Karadžiću i Ratku Mladiću nikada ne bi bilo suđeno.\nDel Ponte je ponovila da su još uvijek na slobodi lideri s prostora bivše Jugoslavije koji su počinili najgore zločine i da bivše jugoslavenske republike nisu još u mogućnosti preuzeti na sebe suđenja u predstojećem periodu.\nStrategija Vijeća sigurnosti UN-a nikada nije bila da podstiče nekažnjivost optuženih za genocid i druge ozbiljne zločine, rekla je Del Ponte, dodavši da bi se, ako se ne dozvoli Haškom sudu da završi sva svoja suđenja, “upravo to moglo dogoditi”.\n“Vjerujem da međunarodna zajednica neće tolerirati takvo očito kršenje svojih principa i sporazuma”, rekla je Del Ponte.\nDel Ponte je predložila da Međunarodni kazneni sud (ICC) preuzme slučajeve koji ostanu nedovršeni kada istekne rok ICTY-u 2010.\nDel Ponte je zaključila da “žrtve balkanskih ratova ne zaslužuju da budu izdate još jednom”. FENA


CRNA GORA NAJGORA U CELOJ EVROPI: Srbija na 30. mestu po broju obolelih od korone - od zemalja u regionu ima najmanje zaraženih | Novosti.RS\nKada je reč od Srbiji, sa 509,12 inficiranih na 100.000 stanovnika nalazi se na 30. mestu i od zemalja u regionu ima najmanje zaraženih.\nPrema podacima evropskih statističkih centara, među prvih 10 od 45 evropskih zemalja sa najviše zaraženih nalazi se samo Crna Gora.\nNaime, prema podacima objavljenim 16. oktobra, Crna Gora ima 2.385,15 registrovanih slučajeva korona virusa na 100.000 stanovnika, na drugom mestu je Jermenija, a na trećem Španija.\nSeverna Makedonija je po broju do sada inficiranih na 100.000 stanovnika na 11. mestu, a Bosna i Hercegovina na 14. Tzv. Kosovo je, prema istim kriterijumima na 17, Albanija na 27, a Hrvatska na 28. mestu, a iza nje je Slovenija.\nkorona virus virus korona korona virus u regionu broj zaraženih virusom korona Crna Gora Srbija


SVETSKI DAN PORODICE · Kraljevo.online\nNASLOVNA DRUŠTVO SVETSKI DAN PORODICE\nDanas se obeležava Svetski dan porodice, jer je na ovaj dan, 1994. godine, Generalna Skupština Ujedinjenih Nacija donela odluku da se ovaj datum posveti porodici\nPetnaestog maja širom sveta se obležava Svetski dan porodice, jer je na ovaj dan, 1994. godine, Generalna Skupština Ujedinjenih Nacija donela odluku da se ovaj datum posveti porodici.\nFondacija SOS Dečija sela Srbija, odnosno SOS Dečije selo Kraljevo kao jedan od njenih programa, želi da iskoristi priliku i da na ovaj dan podseti na značaj porodice i porodičnih vrednosti, i da nijedno dete ne treba da odrasta samo.\nU Srbiji, oko 6000 dece bez roditeljskog staranja, odrsta u alternativnoj brizi, u hraniteljskim porodicama i domovima za decu. Ne postoje precizni statistički podaci o broju porodica u riziku od izdvajanja dece, ali je on višestruko veći. U svetu, svako 10-to dete odrasta bez roditelja ili brige svoje biološke porodice. Kriza porodice i porodičnih vrednosti je sve izraženija u savremenom načinu života, i ne samo u siromašnim i nerazvijenim zemljama, već i u društvima ekonomskog blagostanja. Ona se odražava na sve članove porodice, a najviše na decu i stare.\nMi čvrsto verujemo da je porodica najbolje mesto za odrastanje i pravilan razvoj dece, da preventivna podrška roditeljima da obezbede adekvatnu brigu o svojoj deci, mora biti primaran zadatak svakog društva. Kroz naše Centre za podršku porodici u Beogradu i Nišu, u proteklih šest godina radili smo sa 1000 porodica u riziku od izmeštanja dece, pomažući im da poboljšaju roditeljske kapacitete, da reše krizne situacije i probleme vezane za zdravlje, nasilje u porodici, siromaštvo, da iskoriste svoja prava. U direktnom ternenskom radu, u domovima i naseljima u kojim žive ove porodice, oslanjajući se na njihove snage i u saradnji sa sistemom socijalne zaštite, obrazovanja, zdravstva i lokalnim zajednicama, uspeli smo da sprečimo smeštaj dece u alternativnu brigu u 95% slučajeva, i da značajno poboljšamo uslove za život i razvoj dece.\nKrizna vremena nas uvek podsete na osnovne životne vrednosti, nadamo se da je i težak period za nama imao i pozitivne strane, da smo više vremena provodili sa svojim porodicama, da je ojačana briga za bližnje, pre svega za naše najmlađe, najstarije i bolesne sugrađane.\nPozivamo sve da održimo ovaj nivo društvene solidarnosti, i svesti o važnosti porodice. Organizujte porodični ručak, odvojite kvalitetno vreme za svoju decu, pozovite svoje roditelje da vidite kako su, obradujete ih pažnjom. Danas i svaki drugi dan. I ne zaboravite na one koji nisu imali sreće da odrastaju sa svojim roditeljima, za srećno detinjstvo i odgajanje jednog deteta je potrebna cela zajednica.\nOve godine, zbog vanrednih okolnosti, SOS Dečije selo Kraljevo neće imati organizovanih aktivnosti u kojima će učestvovati deca i hranitelji, ali želi da uputi poruku javnosti o značaju porodice za rast i razvoj deteta.


Centar za inovacije, biznis zona za preduzetnike i freelancer-e, otvoren je u Porto Montenegru – radni prostor koji funkcionise kao kancelarija za sve one kojima je ista potrebna na par sati ili rade na terenu. Centar se nalazi u zgradi Zbirke pomorskog nasljeđa.\nRadni drveni stolovi sa ergonomskim stolicama, i velikom količinom prirodnog svjetla idealan su prostor za sve mlade preduzetnike koji započinju svoj biznis, članove tima crnogorskih start-up projekata, i one koji žele da iznajme radni prostor, za kratkoročne i dugoročne projekte, po dnevnoj, sedmičnoj ili mjesečnoj bazi.\nDnevni boravak nudi udobnost za neformalne sastanke, dok je terasa sa klupama i suncobranima idealna za rad ili razgovore u udobnosti nautičkog naselja. Brzi WiFi, mašina za kafu, članski popusti u susjednoj Kafeteriji pomažu u maksimalnoj produktivnosti svih onih koji žele da im radni prostor bude baš u Porto Montenegru.\nPorto Montenegro daruje slobodan radni prostor do kraja 2018. godine jednom crnogorskom start up projektu sa zanimljivim konceptom i proizvodom – prijava je otvorena od 18. jula do 30. septembra 2018. godine\nMjesečni kalendar edukativnih radionica i događaja u Tivtu i Podgorici obuhvatiće proces od kodiranja, do poslovnog modeliranja i razvoja proizvoda, pružajući redovno mentorstvo i mogućnosti umrežavanja sa drugim start-up kompanijama.\nČetiri puta godišnje, Savjetodavni odbor Centra za inovacije, organizovaće Dan otvorenih vrata, gdje će ambicioznim preduzetnicima pružiti priliku da svoje ideje predstave stručnom vijeću, a oni daju povratne informacije i strateške savjete.\nCjenovna politika ljetnjeg članstva iznosi: 8€ na dnevnoj bazi, petodnevno članstvo iznosi 30€, a mjesečno 30€, u radnom vremenu od ponedeljka do petka, od 9:00h, do 17:00h.


Simić očekuje da će Srpska lista prisustvovati inauguraciji | KoSSev\nSimić očekuje da će Srpska lista prisustvovati inauguraciji\nSreda 06. april 2016, 10:12\nIzvor: RTK2/Radio Kosovo\nIzvor: RTK2/Radio Kosovo (Tekst je izvorno preuzet)\nŠef poslaničke grupe "Srpska lista" i predsednik te liste, Slavko Simić kaže da su srpski poslanici bili u skupštini kada je bilo najpotrebnije, kada se predsednik Kosova birao. Šef poslaničke grupe "Srpska lista" i predsednik te liste, Slavko Simić očekuje da će srpski poslanici, iako još uvek nije zvanično doneta odluka, biti prisutni na svečanoj sednici Skupštine Kosova u četvrtak na polaganju zakletve novoizabranog predsednika Kosova, Hašima Tačija.\nSimić u izjavi za program na srpskom jeziku Radio Kosova 2, kaže da će poslanički klub "Srpska lista" danas razgovarati o tome i istovremeno podseća da su srpski poslanici bili u Skupštini kada je bilo najpotrebnije, kada se predsednik Kosova birao.\n"Bili smo na sednici kada je trebalo obezbediti kvorum kako bi se ona održala. Mi ne želimo da budemo neki remetilački politički faktor na Kosovu, niti da budemo suparnici jednom sistemu, niti protivnici sistemu koji se izgradio na Kosovu, mi želimo da budemo partneri svim institucijama i da zajedno pokušamo da napravimo nešto za naše zajednice," kaže Simić.\nPredsednik "Srpske liste", Slavko Simić navodi da je dosadašnja predsednica Kosova, Atifete Jahjaga bila osoba koja je u vreme problema i kriza okupljala vlast i opoziciju i balansirala stvari, te da ostaje da se vidi kako će se na novoj poziciji snaći Hašim Tači, posebno ako se ima u vidu da je Kosovo ušlo u ozbiljnu političku krizu jer opozicija traži vanredne izbore i insistira na nesprovođenju dogovora postignutih u Briselu između Kosova i Srbije.\n"Zaista na toj poziciji treba da budete mnogo mudri i mnogo oprezni kakao bi bili neutralni, a da udovoljite i svim zajednicama i svim političkim partijama, a pre svega da udovoljite građanima koji žive na Kosovu," ističe Simić.


Bajden se izvinio zbog izjave o Afroamerikancima - Američki izbori\nDžozef Bajden, demokratski predsednički kandidat, izazvao je mnogo burnih reakcija svojom kontroverznom izjavom da „ukoliko ne podržite mene – niste Afroamerikanci“. S obzirom na to da je nakon ove izjave krenula lavina komentara i kritika na račun bivšeg potpredsednika i njegovih pristalica on je, ipak, rešio da se izvini.\nBajden je u petak gostujući u jednoj emisiji odgovarao na pitanja publike, tada govoreći o dugogodišnjim vezama sa afroameričkim stanovništvom je u jednom trenutku izjavio „ako imate problem da se odlučite između mene i Trampa onda niste Afroamerikanac“.\nKoliko je podrška Afroameričkog stanovništva bitna Bajden zna još od unutarstranačkog nadmetanja kada je upravo njihova podrška, naročito u Južnoj Karolini, bila ključna u osvajanju demokratske nominacije.\n„Nikada nisam, niti ću uzimati afroameričku zajednicu zdravo za gotovo. Znam da su mi potrebni afroamerički glasovi da bih dobio predsedničku trku. Oni su bili moja velika pokretačka snaga na samom početku moje kampanje. To će sigurno biti presudno za moj pobednički mandat“, rekao je Bajden, prenosi Politico\n„Niko nikada ne treba da glasa za neku stranku na osnovu rase, religije ili porekla“ , dodao je Bajden prenosi Biznis insajder.\nPredsednik Tramp nije reagovao na ovaj Bajdenov komentar, a njegove pristalice su odmah Bajdena nazvale “rasistom“. Nakon burnih reakcija, oglasila se i Bajdenova savetnica Simon Sanders, naglasivši da je komentar sa kraja intervjua bio šala i pokušavši da istakne šta je Bajden zapravo hteo da kaže.\nOd ranije je poznato da Bajden namerava da izabere ženu za kandidatkinju za potpredsedničko mesto, međutim, postavlja se pitanje koliko ovakvi komentari, izrečeni u šali ili ne, mogu Bajdenu da budu od pomoći. Ranije ove nedelje Bajden je naglasio da se i veći broj afroameričkih žena razmatra za potpredsedničku kandidaturu.\nDo novembarskih izbora ostalo je još malo više od pet meseci. S obzirom na to da i Tramp ume da svojim komentrima, tvitovima i izjavama pokrene oluju komentara i kritika, ostaje da vidimo koga će takve izjave više koštati.\nDa li će Vrhovni sud poništiti Obamaker?


Milijarde leže na deponijama pepela i jalovine - Sve o novcu\nHome\tNovac\tMilijarde leže na deponijama pepela i jalovine\nMilijarde leže na deponijama pepela i jalovine\nby Vesna Lapčić 22/10/2020\nRudarstvo i energetiku, osim činjenice da su strateški važne industrije za razvoj privrede, povezuje i loš glas da su među najvećim zagađivačima i „rasadnicima“ otpada u procesu konvencionalne proizvodnje.\nU svetu postoji tri i po hiljade rudnika, koji proizvedu više od 100 milijardi tona čvrstog otpada, navodi se u studiji koju je objavio portal MDPI.com. Masa otpada može čak da bude nekoliko puta veća od mase osnovnih metala.\nU energetici, među najproblematičnijima su termoelektrane koje koriste ugalj. One su u Srbiji tokom 2018. godine proizvele 7,5 miliona tona letećeg pepela, što je činilo čak 80 odsto ukupnog industrijskog otpada, navodi se u izveštaju „Upravljanje industrijskim otpadom“, koji je Državna revizorska institucija (DRI) objavila krajem prošle godine. Prema istom izvoru, na pepelištima termoelektrana Elektroprivrede Srbije (EPS) nataloženo je 200 miliona tona pepela, čija je vrednost kao proizvodne sirovine procenjena na milijardu evra, a proizvodnja pepela po glavi stanovnika svrstala je Srbiju u sam svetski vrh.\nImamo pepela za gradnju puta do Londona\nAli naša zemlja od takve pozicije ima daleko više štete nego koristi, jer se svega jedan odsto jalovine i pepela upotrebljava kao sirovina za ponovnu proizvodnju, kaže za „B&F“ dr Jasminka Đorđević Miloradović, profesorka ekologije na Visokoj tehničkoj školi strukovnih studija u Požarevcu.\n„Elektrofilterski pepeo iz TE Kostolac koristi se kao sirovina za cementaru u Popovcu u obimu od 30.000 tona godišnje, što je zanemarljivo u poređenju sa pepelom koji godišnje nastane. Uredbom republičke vlade iz 2015. dozvoljava se upotreba pepela u građevinarstvu za objekte javne namene: puteve, nasipe, brane, ali ne i za izradu čitave palete proizvoda i građevinskih materijala. U putogradnji, pepeo se do sada upotrebljavao samo na ograničenim deonicama i više u eksperimentalne svrhe”, kaže ona i dodaje da sve zainteresovane strane treba da lobiraju za izmenu ove uredbe.\nPrimera radi, od količina pepela kojima raspolaže EPS, moglo bi da se izgradi oko 2.000 kilometara puteva, što je razdaljina od Beograda do Londona. U vreme kada je doneta pomenuta Uredba, rečeno je da će EPS za svaku plasiranu tonu pepela biti oslobođen plaćanja ekološke takse, za koju je ovo javno preduzeće tada izdvajalo 1,8 milijardi dinara. Ne čudi da je EPS donirao pepeo, budući da prema podacima u studiji „Cirkularna ekonomija kao šansa za razvoj Srbije“ koju je podržao OEBS, deponije pepela u našoj zemlji zauzimaju 1.400 hektara plodne zemlje, a sam EPS za održavanje deponija i deponovanje pepela izdvaja 50 miliona evra godišnje.\nStanje na pojedinim deponijama je alarmantno, ocenjuje se u izveštaju DRI: visina deponija je premašena, a na nekima od njih se i dalje odlaže pepeo iako je trebalo da budu zatvorene još 2015. godine. Dešavaju se havarije, pepeo se raznosi i do obližnjih naselja kao što je slučaj na „Srednje kostolačkom ostrvu“, što ugrožava zdravlje stanovnika i uzrokuje sušenje biljaka, upozorava se u izveštaju.\nZašto donirani pepeo nije iskorišćen?\nUspešni primeri u drugim zemljama pokazuju da se odgovarajućom upotrebom pepela u građevinarstvu može uštedeti od 30 do 80 odsto u poređenju s korišćenjem materijala kao što su pesak, kamen, šljunak i zemlja. Veća upotreba pepela bi smanjila korišćenje šljunka i peska čija je neodgovorna eksploatacija često dovodila do erozija, devastacije okolnog zemljišta i spuštanja rečnih korita. U Holandiji i Češkoj, recimo, većina putnih deonica se gradi od letećeg pepela.\nElektroprivreda Srbije je prema sopstvenim navodima u svom internom časopisu iz 2017. godine, donirala 3.640 tona pepela za izgradnju auto-puta Beograd – Čačak. Ipak, donirani pepeo nije mogao da se iskoristi, tvrde u Ministarstvu građevinarstva, saobraćaja i infrastrukture. Kako objašnjavaju u odgovoru za „B&F“, izvođač radova nije bio u stanju da ispuni kriterijume koji su propisani tehničkim specifikacijama za izgradnju nasipa od elektrofilterskog pepela, pa je zato doneta odluka da se upotrebi peskoviti materijal, a od doniranog pepela je iskorišćeno svega dva odsto.\nU JP EPS potvrđuju da je upotreba pepela u građevinskom sektoru, u poređenju sa zemljama EU, i dalje na niskom nivou. „Posebno je specifična situacija sa upotrebom pepela u putogradnji. Pre početka šire upotrebe, neophodno je izraditi probne deonice saobraćajnica kako bi se testirale tokom upotrebe i potvrdio kvalitet i profitabilnost takvih projekata. Zato je na godišnjem nivou prodaja pepela i dalje na niskom nivou u odnosu na ukupne količine pepela na deponijama. U 2019. godini prodato je oko 173.000 tona pepela. Za infrastrukturne projekte JP EPS donira pepeo, kako bi se stimulisala njegova dalja upotreba i time podržala cirkularna ekonomija“, navode za „B&F“ u ovom javnom preduzeću.\nDok se mi gušimo u pepelu, drugi ga uvoze\nPepeo bi mogao da postane i izvozni proizvod, budući da se njegove količine smanjuju u zemljama koje sve više koriste obnovljive izvore za proizvodnju energije. U pomenutoj studiji OEBS-a se navodi da na tržištima Bliskog i Dalekog Istoka nedostaju stotine hiljada tona pepela mesečno.\nNo, da bi EPS izvozio pepeo, potreba su ulaganja u zasebno postrojenje jer pepeo ne može da se tovari bagerom ili lopatom, kao i sigurno mesto u luci odakle bi se transpotovao.\n„Elektroprivreda Srbije je član Evropskog udruženja za proizvode koji nastaju procesom sagorevanja uglja (European Coal Combustion Products Association – ECOBA), u čijem radu učestvuju predstavnici evropskih termoenergetskih postrojenja, kao i predstavnici kompanija iz oblasti trgovine pepelom. Učešćem u radu ovog udruženja, omogućeno je informisanje potencijalnih kupaca na evropskom tržištu o raspoloživim količinama pepela na lokacijama EPS-ovih termoelektrana i dalji razvoj ove oblasti u skladu sa zahtevima Evropske unije“, rečeno nam je u ovom preduzeću.\nRegenerisane otpadne vode\nKako se od otpada može zaraditi pokazuje program kogeneracije, koji Naftna industrija Srbije (NIS) sprovodi već sedam godina. Kompanija iskorišćava gas koji zbog slabijeg kvaliteta ne može da se upotrebi u osnovne svrhe, pa je na naftnim i gasnim poljima na osam lokacija u Srbiji sagradila male elektrane. Maksimalna snaga ovih mini elektrana je 14,5 MWe i tako dobijenu toplotnu i električnu energiju NIS najviše koristii za sopstvenu proizvodnju, ali se električna energija prodaje i na tržištu. U projekat je uloženo 20 miliona evra, a kako su ranije saopštavali iz kompanije, program donosi ne samo ekonomske nego i ekološke koristi, jer se smanjuje emisija ugljen-dioksida.\nKad je reč o mogućnostima cirkularne ekonomije u rudarstvu, koje se doživljava kao jedna od najtradicionalnijih industrija, međunarodno iskustvo Mineco Grupe pokazuje da se otpad može iskoristiti u flotacijskoj preradi rude, koja je koncipirana na zatvorenom sistemu tehnoloških voda.\n„Tehnološka voda koja se koristi za flotiranje rude i izdvajanje naplativih sadržaja olova, cinka i bakra, u našim rudnicima se ne ispušta u okolne vodene tokove, već se kao otpadna voda sprovodi zajedno sa jalovinom na namensko odlagalište. Taloženjem dolazi do razdvajanja jalovine od vode i tako regenerisana voda se dovodi do kvaliteta koji je potreban kako bi se ponovo koristila u novom ciklusu flotiranja rude“, objašnjava za „B&F“ Bojan Popović, direktor Mineco LTD.\nPrema njegovim rečima, u zatvorenom sistemu dolazi do minimalnih gubitaka vode, koji se nadoknađuju uglavnom iz padavina. „Prednosti ovog sistema su prvenstveno ekološke, jer se minimalizuje korišćenje pitke vode, eliminiše ispuštanje otpadnih voda u lokalne vodotokove i generalno smanjuje uticaj na životnu sredinu“, ističe Popović i dodaje da se na taj način višestruko smanjuju troškovi naknade za uzimanje nove vode za potrebe proizvodnog procesa, te troškovi naknade za ispuštanje zagađene vode u vodotokove.\nKako eksploatisati jalovinu\nKao primer navodi rudnik Gross u Gradišci, gde se zahvaljujući pomenutom sistemu koristi najmanje petnaest puta manje pitke vode nego kada bi se rudnik snabdevao iz gradskog vodovoda. Ulaganja u ovakav sistem za taloženje iznose 200.000 evra, mesečni trošak za održavanje je 2.500 evra, a godišnja ušteda najmanje 70.000 evra uz projektovani radni vek od 30 godina, kaže Popović.\nPored toga, operateri rudnika razmišljaju o ekonomičnosti eksploatacije niskih sadržaja metala u odlagalištima jalovine. Trenutno nije moguće iskoristiti 100 odsto rude, ali zbog smanjivanja rudnih rezervi i zahvaljujući tehnološkom napretku, počeće da se koristi i jalovina sa brojnih odlagališta u svetu, uveren je Popović.\n„Očekujemo da će akcenat biti na rešenjima koja će, pored efikasnosti, obezbediti i veću zaštitu životne sredine, imajući u vidu da je regulativa u tom pogledu sve strožija, kao i da ekološki efekti postaju sve bitniji kada finansijske intitucije odobravaju kredite. Kao deo primarne proizvodnje, rudarstvo obojenih metala generalno ne proizvodi otpad podoban za dalju preradu, već eventualno nusproizvode poput kamena ili peska“, objašnjava Popović.\nMikrobi prave zlato\nKuda se zaputilo rudarstvo u situaciji kada su najveća svetska nalazišta prilično iscrpljena, pokazuju i primeri nekih inovativnih projekata u svetu. Tako kanadska kompanija Mineworx planira da izgradi pilot postorojenje za reciklažu korišćenih katalitičkih pretvarača, iz kojih će se dobijati metali iz grupe platinijum (PGMs). Procenjuje se da je vrednost ovog posla 30 milijardi dolara godišnje, a radiće ga u saradnji sa drugim kompanijama koje su razvile tehnologiju koja omogućava „oporavak“ 90 odsto plemenitih metala.\nTehnološka startap kompanija Mint Innovation sa Novog Zelanda je, pak, pokrenula projekat s ciljem da se upotrebe mikroorganizami za oporavak metala iz otpada. Ova tehnologija omogućava izgradnju „biorafinerija“, u kojima bi se proizvodilo zlato iz otpada u dvostepenom procesu.\nPrva faza podrazumeva tradicionalni postupak ispiranja, u kojem se iz električnog otpada uklanjaju osnovni metali, poput gvožđa i bakra. U drugoj fazi, na otpad se nanosi kiseli spoj, dovoljno jak da otopi zlato, koje bi potom mikrobi apsorbovali u smesu. Iako je proizvodnja zlata osnovni cilj, tehnologija se koristi u rudarskoj industriji, a mikrobi mogu da apsorbuju paladijum, platinu i rodijum uz minimalne hemijske promene. Kompanija sada osmišljava način na koji bi mogle da se iskoriste i hemikalije upotrebljene u procesu stvaranja zlata.\nIzvor: Biznis i finansije, broj 178 https://bif.rs/2020/10/biznis-finansije-178-kruzna-ekonomija-nije-svako-dubre-za-bacanje/\nKreditna linija za SME od 30 miliona evra


Podkast “Pod kapicom“: Marko Ćuk (VIDEO) - Vaterpolo vesti\nPočetna » Video » Podkast “Pod kapicom“: Marko Ćuk (VIDEO)\nPodkast “Pod kapicom“: Marko Ćuk (VIDEO)\nU 78. epizodi podkasta „Pod kapicom“ gost je bio Marko Ćuk, nekadašnji reprezetantaivac Srbije i Crne Gore, bivši vaterpolista Partizana, Vojvodine, Radničkog i nekoliko vrhunskih evropskih klubova, a sada direktor Vaterpolo kluba Vojvodina.\nStariji brat Miloša Ćuka ponikao je u Vojvodini, da bi 2001. karijeru nastavio u Partizanu. Nastupao je potom za italijansku Ortiđu, pet godina je proveo u španskom Sabadelju, branio je boje ruskog Sinteza, Itihada iz Saudijske Arabije, Sent Džulijana sa Marte. Vratio se zatim u Srbiju na poziv Jugoslava Vasovića i potpisao je za Radnički. Bio je potom igrač mađarskog Ferencvaroša, sa kojim je osvojio Kup Evrope, a bogatu igračku karijeru završio je u matičnoj Vojvodini, čiji je danas direktor.\nOznakeMarko Ćuk Podkast Pod kapicom


Gvozdena kapija 1 ukljucuje SRB u razvoj vodnog saobracaj EU\nTanjug 13. jula 2021. 12:13\nKLADOVO, 13. jula (Tanjnug) – Evropska koordinatorka za koridor Rajna-Dunav, Ines Ajala Sender, izjavila je danas putem video linka na svečanosti otvaranje modernizovane prevodnice na Đerdapu, da je Projekat Gvozdena kapija 1 deo nastojanja EU da unapredi vodeni saobraćaj kao ključnog za pretvaranje Evrope u prvi ugljenično neutralni kontinent.\nDodala je da je jedan od tih koridora Rajna -Dunav koji prolazi kroz Srbiju i napomenula da EU pomaže svim zemljama koje se nalaze na tom koridoru da unaprede plovidbu.\nAjala Sender je navela da EU stvara pravni okvir za razvoj intermodalnog transporta, a jedan od prioriteta na tom planu je povećanje broja luka na Dunavu i njihova modernizacija, jer će postati osnova za razvoj te vrste transporta.\nOna je najavila da će Evropska investiciona banka pomoći realizaciju ovih planova.\nDirk Bekers, direktor Evropske izvršne agencija za klimu, infrastrukturu i životnu sredinu rekao je putem video linka okupljenima da je će agencija za period od 2021. do 2027. godine imati budžet od 55,4 milijardi dolara za stvaranje intermodalnog transporta i ostale projekte iz dsvoje nadležnosti i dodao kako računa na to da će se Srbija čvršće povezati i sarađivati u tuim oblastima sa ostalim zemljama Balkana.\nDodao je da Evropska komisija stvara održvu i pametnu mobilnu strategiju za zapadni Balkan radi razvoja njegovih komparativnih prednosti kroz tehničku, zhakonsku i drugu saradnju i usaglašavanje zemalja regionja.\nŠef delegacije EU u Srbiji, Sem Fabrici, istakao je da ovaj projekat ima veliku ekonomsku vrednost, jer Đerdap predstavlja dragulj srpske energetike i tehnologije.\n„Drago nam je što je EU učestvovala u tome da se njegov vek produži za 30 do 40 godina. Druga važna stvar je da Srbije i EU dele transportnu politiku. Dunav kao međunarodna reka je važan i Srbije je dao te šire mreže, a ovim projektom ćemo povećati održivost tog plovnog puta“, rekao je Fabrici.\nPodsetio je da je EU bila partner Srbiji prilikom modernizacije putnog i železničkog Koridora 10 i doda da je srećan što je Eu sada učestovala i u morednizaciji rečnog transporta.\n„Treći važan elemet projekta je njegova ekološka vrednost.Rečni tokovi su najzeleniji vid transporta, a ovim Srbija dobja još veće mogućnosti da iskorišti rečni saobraćaj, što ima efekat a životnu sredinu“, ocenio je Fabrici.\nOn je svima koji su učestvovali u modernizaciji prevodnice na Đerdapu čestitao što su završili radove pre roka uprkos pandemiji.


Regionalna konferencija „Unapređenje bezbednosti i zdravlja na radu na Zapadnom Balkanu”. Fondacija Centar za demokratiju\nRegionalna konferencija „Unapređenje bezbednosti i zdravlja na radu na Zapadnom Balkanu”\nPredstavnice Fondacije Centar za demokratiju Natasa Vučković i Jovana Pantović učestvovale su 8. maja 2019. godine na regionalnoj konferenciji “Unapređenje bezbednosti i zdravlja na radu na Zapadnom Balkanu” u Tirani, u organizaciji Centra za radna prava.\nU uvodnom panelu učesnicima se obratila Nataša Vučković, Izvršni direktor Fondacije, ističući posvećenost partnerskih organizacija poboljšanju života i rada građana u kontektsu politike evropskih integracija koji je zajednički za sve zemlje u regionu. “Taj proces je dug, mnogo duži nego se činilo na početku, ali taj proces je garancija razvoja. Za region bi bilo od velikog značaja da se ove godine otvore pristupni pregovori sa Severnom Makedonijom i Albanijom. To bi dalo značajan podsticaj reformama na Zapadnom Balkanu”, navela je Vučković. „Proces EU integracija pruža okvir za reforme u brojnim oblastima, uključujući i zdravlje i bezbednost na radu. Kad se analizira ostvarivanje zdravlja i bezbednosti na radu, nije dovoljno samo baviti se zakonom o zdravlju i bezbednosti na radu, nego čitavim korpusom radnopravne regulative, pre svega krovnog Zakona o radu. Složenost problema neformalnog rada takođe se reflektuje na ovu oblast: nesumnjivo je da je broj ukupnih povreda na radu veći nego što je registrovan u formalnom sektoru. Kakva je medicinska zaštita - konkretno šta se događa sa medicinom rada koja je ranije kod nas bila na visokom nivou? Zatim, kakvi su institucionalni kapaciteti, pre svega na inspekcijskom nivou, kakva je institucionalna podrška? Na kraju, kako se štite ova prava, pre svega na sudskom nivou?“, rekla je Vučković.\nJovana Pantović, projektni koordinator Centra, predstavila je rezultate desk analize o stanju u oblasti bezbednosti i zdravlja na radu u Srbiji, ističući i potrebu za daljim unapređenjem zakona u ovoj oblasti, jačanjem kapaciteta inspekcije rada i uvođenjem registra profesionalnih oboljenja.\nAleksandra Vitorović iz UGS Nezavisnost predstavila je rad sindikata u ovoj oblasti ističući da je prvi prioritet sindikata bezbednost i zdravlje radnika, a drugi poštovanje zakona u ovoj oblasti. Ukazala je na problem zaštite ovih radnih prava kod samozaposlenih, neformalno zaposlenih.\nAndrijana Tomić iz Udruženja za bezbednost i zdravlje na radu Srbije, istakla je značaj prevencije u ovoj oblasti.\nMilja Dimitrijević ispred Sindikata lekara i farmaceuta Srbije, napomenula je da je snaga sindikata velika i zato treba raditi na jačanju njihove uloge u oblasti BZR, kao i na vraćanju značaja medicini rada, poštovanju propisa u njihovoj suštini, ne pukoj formi.\nKonferencija je jedna od aktivnosti u okviru projekta Unapređenje bezbednosti i zdravlja na radu na Zapadnom Balkanu koji sprovode Fondacija Centar za demokratiju, Peer Educator Network sa Kosova*; Centar za radna prava iz Albanije i Centar za građansku suradnju Livno iz BiH, a podržan je od strane Olof Palme Međunarodnog Centra.


Kurs i obuka - kako da koristite MS Access u poslovanju\nKako da koristite MS Access u poslovanju\nOsobe koje žele da poboljšaju kvalitet i efikasnost svoga rada bi neizostavno trebalo da pohađaju časove koje uključuje stručna obuka i kurs - kako da koristite MS Access u poslovanju. To se posebno odnosi na zaposlene u sektorima prodaje, nabavke, skladištenja i, uopšte u svim segmentima koji barataju bazama podataka. Podrazumeva se da su dobrodošli i oni koji žele da unaprede svoje poznavanje ovog alata Microsoft - a, i da na taj način postižu bolje rezultate u radu.\nOni koji su zainteresovani za pomenuti obrazovni program treba najpre da prođu proceduru prijavljivanja, odnosno da ovlašćenom službeniku navedu svoje lične podatke koji obuhvataju ime i prezime, datum rođenja i broj mobilnog ili fiksnog telefona koji koriste. Sve to mogu da urade u nekoj od poslovnica Obrazovnog centra Akademije Oxford, koje se nalaze u više od 20 gradova širom Srbije, ali takođe da pošalju mejl sa odgovarajućim podacima na adresu organizatora ili da jednostavno pozovu telefonom. Nakon toga, sprovešće se upis na seminar, a prijavljeni će biti obavešteni da toj proceduri moraju lično da prisustvuju i da nadležnom službeniku predaju određena dokumenta. Ona će im, naravno biti na vreme tačno naznačena, a uz to će obavezno biti obavešteni i o tačnom vremenu i mestu odvijanja upisa.\nAko su na nastavu prijavljeni radnici nekog preduzeća sprovešće se korporativni kurs i obuka - kako da koristite MS Access u poslovanju. Predavanja tada mogu da se prate online ili uživo, kada će kandidati po sopstvenom izboru dolaziti na časove u najbliže predstavništvo navedene institucije ili, pak imati edukaciju u okviru firme za koju rade, te na bilo kojoj drugoj lokaciji koju smatraju pogodnom, ukoliko tamo ima uslova za valjano sprovođenje obrazovnog procesa. Datum početka njihove obuke, vreme i učestalost održavanja predavanja u dogovoru će definisati osoba koja istupa u ime odgovarajuće firme i koordinator za nastavu u instituciji organizatora.\nPojedinačni polaznici mogu predavanja da prate potpuno odvojeno od ostalih, odnosno da izaberu individualni pristup tokom koga će moći da dobiju potpunu posvećenost nadležnog predavača i obrazovne ciljeve postižu tempom koji im odgovara. Kako profesor podučava samo jednog kandidata, on može da utvrdi koji mu način izlaganja gradiva najviše odgovara, kakvim predznanjem raspolaže i kojom brzinom je sposoban da usvoji nove informacije, te da u skladu sa tim organizuje i osmisli predavanja i omogući mu da postigne lak i brz napredak. Između ovlašćenog stručnjaka i prijavljenog uspostaviće se aktivna komunikacija tokom koje će oni moći da diskutuju o konkretnoj temi, ali će polaznik biti slobodan i da pita sve što mu nije jasno i eventualno traži dodatna objašnjenja i tumačenja, ukoliko za tim bude bilo potrebe. Dodatnu prednost ovog modela rada predstavlja činjenica da kandidat može da naznači kad bi tačno želeo da počne sa edukacijom, kao i kojim danima i u koliko sati bi bilo najbolje da ima časove. Taj predlog razmotriće njegov profesor i koordinator za nastavu u odgovarajućoj poslovnici organizatora i, ako oni budu smatrali da je to u redu proglasiće ga zvaničnim i u skladu sa njim će se odvijati nastava tokom celokupnog programa.\nU ponudi organizatora, koja je zaista raznovrsna i bogata nalazi se i poluindividualni seminar - kako da koristite MS Access u poslovanju. Tada predavanjima zajedno prisustvuje dvoje polaznika koji praktično funkcionišu kao tandem i zajedno ostvaruju predviđene ciljeve, jedno drugom pomažu, upućuju se i usmeravaju, pa na taj način edukaciju čine dinamičnom i zanimljivijom. Budući da ovde predavanja prati samo dvoje kandidata, moguće je izaći u susret njihovim zahtevima vezanim za termine sprovođenja časova, datuma početka edukacije i tempo rada uopšte. Tako će oni biti zamoljeni da se najpre međusobno, a potom i sa svojim predavačem i ovlašćenim predstavnikom organizatora dogovore oko svih detalja koji se odnose na nastavni proces i tako utvrde raspored koji će svim učesnicima u potpunosti da odgovara.\nTačno je definisan minimalan i maksimalan broj polaznika, koji mogu biti u jednoj grupi. Bitno je da polaznici koji se odluče za ovaj pristup znaju da ni na koji način neće moći da utiču na raspored po kome će se odvijati edukacija, budući da će unapred termine i učestalost održavanja časova, kao i datum početka celokupnog programa da odredi koordinator za nastavu u datoj poslovnici navedene institucije. Od članova grupe se, dakle očekuje da se naznačenom planu delovanja u potpunosti prilagode i u vezi sa tim ne ulažu nikakve prigovore niti zahteve, jer se raspored neće menjati do kraja edukacije.\nNezavisno od toga da li časove pohađaju pojedinačno, u paru ili u grupi, svi kandidati koji su prijavljeni kao fizička lica mogu da traže da se za njih sprovede klasična obuka i kurs - kako da koristite MS Access u poslovanju. Tada će na časove, prema rasporedu koji bude napravljen dolaziti u najbližu poslovnicu organizatora i tamo pratiti predavanja u prijatnom okruženju i uz korišćenje svih savremenih obrazovnih sredstava. Oni na raspolaganju imaju i online seminar, koji podrazumeva praćenje časova preko interneta, ali su za ovaj model rada obavezni da se unapred pripreme, te da na svoje računare instaliraju specijalni tip softvera. Za pomenuti postupak će im biti data sva potrebna uputstva i smernice, a ako i pored toga ne uspeju da ga obave samostalno mogu svakako da računaju na pomoć informatičkih stručnjaka u bilo kojoj poslovnici naznačene obrazovne institucije.\nKoje oblasti proučava kurs i obuka - kako da koristite MS Access u poslovanju?\nSavremeni biznis se praktično ne može zamisliti bez različitih baza podataka, kao skladišta informacija koja su kompjuterski podržana. Stoga će se svi koji budu pohađali seminar - kako da koristite MS Access u poslovanju detaljno upoznati sa ovim programom softverske kompanije Microsoft, koji predstavlja najpopularniju bazu na platformi operativnog sistema Windows. Predavači će najpre upoznati kandidate sa osnovnim podacima vezanim za baze podataka, te napomenuti da je u pitanju grupa odgovarajućih informacija o proizvodima, kupcima, dobavljačima, porudžinama, svakodnevnim finansijskim promenama ili o bilo čemu drugom, sa mogućnošću da se dati podaci dodaju, brišu, premeštaju, na lak način pretrazuju i grupišu u skupove informacija koje su potrebne u konkretnoj situaciji. Prisutni će saznati i da su relacione baze podataka one kod kojih se za analizu ili grafičko prikazivanje rezultata koriste postojeći podaci smešteni na više mesta, u različitim tabelama ili radnim listovima, a prikupljaju se na osnovu zadatih kriterijuma kojima se uspostavljaju relacije između mesta na kojima se skladište različiti tipovi podataka. Nešto slično se radi i u aplikaciji Excel, pomoću Pivot tabela, ali je Access naprednije i bolje rešenje za slučajeve kod kojih su, zbog mnoštva podataka različitih tipova, Pivot tabele preslabe. U okviru rada sa pomenutim programom, polaznici će se upoznati sa dodavanjem novih stavki, uređivanjem baze i promenom lokacija podataka, brisanjem stavki, formatiranjem izveštaja i različitim načinima prikaza podataka, te sa deljenjem podataka preko mejla i interneta.\nNa predavanjima koje uključuje obuka i kurs - kako da koristite MS Access u poslovanju ovlašćeni stručnjaci će napomenuti da su osnovni elementi baza tabele, upiti, forme, izveštaji, makroi, i moduli. U ovom segmentu, predavači će se baviti tabelama i relacijama, te objasniti polaznicima da upravo tabele predstavljaju osnovu za dizajniranje baza podataka jer se u njihovim redovima i kolonama skladište podaci. Jedna baza može da ima mnogo tabela sa obiljem informacija o različitim temama, u formi teksta, brojeva, logičkih izraza (tačno - netačno), vremena, datuma, multimedijalnih objekata ili veza ka drugim podacima. Recimo, u bazi podataka neke prodavnice se nalaze tri tabele: kupci, artikli i porudžbine. Prisutni će saznati da svaka tabela sadrži podatke o različitoj temi, ali sve su na neki način povezane i mogu da se kombinuju srodni podaci iz svih tabela. Način na koji je povezivanje omogućeno naziva se pravljenje relacija, čime se uspostavlja logička veza za zajednička polja u različitim tabelama koja, na primer pripadaju jednom kupcu, jednom artiklu ili jednoj porudžbini. Profesori će uputiti kandidate u pravljenje relacije na osnovu jednog karakterističnog podatka, jednog polja tabele, takozvanog primarnog ključa. Obično je to neki identifikacioni, lični, poreski ili serijski broj, a u slučaju da se relacija uspostavlja na osnovu više polja u različitim tabelama, naučiće ih da pored primarnog postoji koriste i sporedni ključ. Nakon toga će na predavanjima biti reči o dizajniranju i korišćenju upita, a polaznicima će biti predstavljene i forme, koje se pojavljuju kao korisnički interfejs, obrasci koji se popunjavaju ili aktivni dugmići pomoću kojih se izvršavaju određene radnje. Osnovni elementi vizuelnog interfejsa, odnosno onoga što korisnik vidi na ekranu prilikom komunikacije i rada sa bazom podataka, značajno utiču na efikasnost i zadovoljstvo u radu sa MS Access - om i potrebno im je posvetiti posebnu pažnju.\nDok se odvija kurs i obuka - kako da koristite MS Access u poslovanju govoriće se i o izveštajima kreiranim u cilju objedinjavanja i prezentovanja podataka. Najčešće su izveštaji formatizovani za štampanje, ali mogu i da se čitaju na ekranu ili da se izvezu u neki drugi program, obično u Word ili PDF i da se tako šalju mejlom ili dele preko mreže.\nTokom praktičnog dela obuke polaznicima će biti predstavljen primer implemantacije jedne poslovne baze, a zatim će se diskutovati o svim problemima koji u ovom procesu mogu da se pojave. Kandidati će se uvežbavati u izradi tabela i relacija, a profesori će im napomenuti i da je u slučaju kada baza podataka premaši 2 GB, obim koji Access podržava, potrebno izvršiti povezivanje sa serverom baza podataka višeg nivoa, recimo programom SQL Server, te obaviti migraciju postojećih podataka. Uputiće prisutne u sve korake koji se preduzimaju tokom pomenutog postupka, a takođe će im objasniti na koji se način vrši testiranje funkcionalnosti baze i njeno održavanje.\nU koje vreme i gde se održava seminar - kako da koristite MS Access u poslovanju?\nZa polaznike koji žele da predavanja pohađaju zajedno sa još nekoliko drugih osoba osmišljena je korporativna obuka i kurs - kako da koristite MS Access u poslovanju. Vreme početka njihove edukacije, termine i učestalost održavanja časova odrediće ovlašćeni koordinator za nastavu u konkretnom predstavništvu organizatora, a članovi grupe će biti obavezni da se pomenutih pojedinosti strogo pridržavaju. U nekim situacijama biće obavezni i da sačekaju određeno vreme dok se grupa ne oformi. Bez toliko ljudi grupna edukacija, naime nema nikakvog smisla, a takođe je vrlo precizno određena maksimalna veličina grupe koja obuhvata osmoro kandidata.\nOni koji budu pohađali poluindividualnu nastavu moći će, međutim da navedu kada žele da program počne da se sprovodi, te kojim danima i u koliko sati im je najzgodnije da imaju predavanja. Da bi traženi raspored postao validan, moraju ga, međutim prihvatiti nadležni stručnjak koji vodi edukaciju i koordinator za nastavu u pomenutoj obrazovnoj instituciji. Osobe koje pohađaju seminar na ovakav način biće u prilici da zajednički ostvaruju predviđene obrazovne ciljeve, ali i da jedno drugom predstavljaju značajnu podršku tokom usvajanje novih znanja, da se pomažu i ohrabruju.\nPolaznici koji smatraju da najbolje napreduje putem samostalnog delovanja mogu da traže da se za njih sprovede individualni kurs i obuka - kako da koristite MS Access u poslovanju. U takvoj atmosferi, kada profesor podučava samo jednog polaznika željeni ciljevi se postižu prilično brzo i lako, jer se celokupan tok edukacije u najvećoj mogućoj meri prilagođava konkretnom kandidatu. Poštuju se, dakle njegove sposobnosti, brzina kojom usvaja nove informacije, predznanja koja poseduje, a takođe mu je omogućeno da sve što mu nije jasno pita svog profesora, da diskutuje o temi koja se obrađuje i, uopšteno govoreći da iznosi svoje mišljenje tokom edukacije Ovi polaznici će raditi prema rasporedu koji sami budu predložili, ali će ipak u vezi sa terminima i učestalošću održavanja predavanja, kao i oko datuma za početak nastave morati da se dogovore sa svojim predavačem i zvaničnim predstavnikom institucije organizatora. U svakom slučaju, ova nadležna lica će se potruditi da konačni plan delovanja bude usklađen sa željama i potrebama prijavljenih, kako bi im se omogućilo da bez većeg stresa i opterećenja prodju kroz pomenuti program.\nBilo za koje od pomenutih socijalnih okruženje da se opredele, pojedinačni polaznici mogu da izaberu klasičnu nastavu, pa da na časove u odgovarajućim terminima dolaze u najbližu poslovnicu organizatora. Tamo će imati časove u prostorijama koje su opremljene prema svim zahtevima savremenog obrazovanja i radiće u jednoj prijatnoj i opuštenoj atmosferi. Oni takođe mogu da prate predavanja online, za šta moraju da obezbede stabilnu internet konekciju i korišćenje sopstvenog kompjutera. Pored toga, obavezni su da na njega instaliraju tačno određenu vrstu softvera, što je prilično jednostavan postupak i većina kandidata će ga obaviti samostalno, bez većih problema. Za one koji se ne snađu obezbeđena je tehnička podrška u svakom predstavništvu naznačene institucije.\nOsobe koje rade u nekom preduzeću i žele da pohađaju navedenu edukaciju moći će da prate korporativni seminar - kako da koristite MS Access u poslovanju. Oni će početi sa nastavom u terminu koji budu zajednički odredili ovlašćeni predstavnik njihove kompanije i koordinator u instituciji organizatora. Takođe će im biti naznačeno u kojim terminima i koliko često će se držati predavanja, a kandidatima je na raspolaganju praćenje nastave preko interneta ili klasični časovi. U prvoj varijanti radiće na lokaciji koja im odgovara, dok će ako se odluče za drugu opciju moći da na časove dolaze u najbližu poslovnicu organizatora ili, pak da traže da se njihova nastava održava u firmi za koju rade, te na bilo kom drugom mestu na kome za to postoje predviđeni tehnički uslovi.\nNa koji način se odvija obuka i kurs - kako da koristite MS Access u poslovanju?\nSvi koji su na edukaciju prijavljeni u statusu fizičkih lica mogu da rade na standardni način, što znači da će imati predavanja u savremeno opremljenim prostorijama najbliže poslovnice organizatora, u terminima koji budu utvrđeni. Njihov izbor takođe može biti online kurs i obuka - kako da koristite MS Access u poslovanju, kada će se obučavati preko interneta, uz pomoć svojih kompjutera. Upravo iz tog razloga na njih moraju da instaliraju namenski softver, što polaznici mahom uspevaju da obave bez ičije pomoći Ali, ako budu imali nekih pitanja ili ne uspeju da instaliraju navedeni softver, mogu se obratiti IT stručnjacima u bilo kojoj poslovnici organizatora, gde će dobiti odgovarajuću tehničku podršku.\nOni koji žele da dobiju maksimalnu posvećenost nadležnog predavača radiće u skladu sa principima individualne nastave i moći da predviđena znanja i veštine usvajaju tempom koji im odgovara. Kako neće imati kome da se prilagođavaju, moći će da tok edukacije maksimalno prilagode svojim sposobnostima, potrebama, predznanju i brzini kojom uče, a nakon svake etape dobijaće komentare od svog profesora, uputstva za dalji rad i primedbe vezane za ono na čemu bi još trebalo da porade. Ovi polaznici će dobiti i priliku da se lakše organizuju, budući da mogu da navedu kada žele da nastava počne, te kojim danima i u koliko sati im odgovara da imaju časove. Ovaj raspored će postati zvanični tek kada se sa njim saglasi nadležni predavač i koordinator za nastavu u instituciji organizatora, a i ako se budu pravile neke izmene nastojaće se da najveći broj zahteva konkretnog polaznika bude ispunjen.\nOsobe koje žele da rade u društvu samo jednog kandidata pohađaće poluindividualni seminar - kako da koristite MS Access u poslovanju i praktično sa svojim partnerom zajednički ostvarivati napredak i ciljeve edukacije. Kako u ovom obrazovnom procesu učestvuje relativno mali broj polaznika, biće im omogućeno da naznače kada bi želeli da imaju časove, kog datuma im odgovara da počnu sa obukom i koji tempo delovanja im najviše pogoduje. Ako to prihvati njihov predavač i koordinator za nastavu u određenom predstavništvu organizatora, traženi raspored će početi zvanično da se primenjuje.\nGrupna obuka odvija se na malo drugačiji način od prethodno pomenutih, a to se pre svega ogleda u načinu utvrđivanja rasporeda rada. Ovde će, naime vreme i učestalost sprovođenja predavanja, kao i termin početka kursa da utvrdi koordinator za nastavu u odgovarajućoj poslovnici pomenute institucije. Članovi grupe na to neće moći ni na koji način da utiču, pa će imati obavezu da se naznačenim terminima i tempu rada, uz manje ili veće ustupke, u potpunosti prilagode. Veličina grupe definisana je vrlo preciznim pravilima i ona može početi sa radom tek kada bude imala najmanje četvoro članova, a takođe u sastavu jedne grupe ne može da bude više od osmoro kandidata.\nZa kandidati koji su zaposleni u određenom preduzeću sprovešće se korporativna obuka i kurs - kako da koristite MS Access u poslovanju i to bilo preko interneta, bilo na klasični način. U prvom slučaju oni će sami odabrati mesto na kome će se obučavati, a u drugoj varijanti moći će da dolaze na časove u najbližu poslovnicu organizatora, ali i da se edukuju u adekvatnim prostorijama svoje firme kao i na svakom drugom mestu na kome postoje odgovarajući tehnički uslovi. U svakom slučaju, radiće prema rasporedu koji zajedno naprave zvanični predstavnik njihove kompanije i koordinator za nastavu u pomenutoj instituciji.\nKoliko će da traje kurs i obuka - kako da koristite MS Access u poslovanju?\nOsobe koje budu pohađale korporativni seminar - kako da koristite MS Access u poslovanju imaće utvrdjen broj časova, ali će njihov raspored da sporazumno odrede ovlašćeni predstavnik kompanije koja radnike upućuje na edukaciju i koordinator za nastavu u instituciji organizatora.\nPolaznici koji budu radili u skladu sa principima individualne ili poluindividualne nastave imaće obuku istog trajanja, ali će moći da se sa svojim profesorom i ovlašćenim predstavnikom organizatora dogovore u vezi sa terminima i ritmom održavanja časova, te tako utvrde raspored koji će im svima biti po volji.\nZa kandidate čiji izbor bude grupna obuka i kurs - kako da koristite MS Access u poslovanju, važi da sve detalje obrazovnog procesa utvrđuje isključivo koordinator za nastavu u okviru pomenute institucije.\nSpisak gradova za kurs i obuku "Kako da koristite MS Access u poslovanju"


Šojgu predao Vulinu dokumenta o oslobađanju Beograda - Sputnjik Srbija\nŠojgu predao Vulinu dokumenta o oslobađanju Beograda\n© Sputnik / Evgeniĭ Haldeĭ\n08:32 21.10.2019 (osveženo 08:57 21.10.2019) Preuzmite kraći link\nMinistri odbrane Rusije i Srbije, Sergej Šojgu i Aleksandar Vulin, razgovarali su na Forumu u Pekingu o saradnji u vojnoj i vojno-tehničkoj oblasti.\n„Mislim da u današnjem razgovoru treba da preciziramo naše planove za 2020. i naredne godine. A isto tako da razjasnimo dalje oblike naše vojno-tehničke saradnje u smislu rokova i obima“, rekao je Šojgu na početku sastanka.\nPrema njegovim rečima, vojna i vojno-tehnička saradnja Rusije i Srbije razvija se prilično aktivno. „To je, između ostalog, pokazano na paradi povodom obeležavanja 75. godišnjice oslobađanja Beograda od nacističke okupacije“, rekao je ruski ministar.\nŠojgu i Vulin na forumu u Pekingu\nŠojgu je čestitao svom kolegi jučerašnju proslavu i vojnu paradu povodom 75. godišnjice oslobađanja Beograda od okupatora i predao srpskoj strani arhivske dokumente vezane za oslobađanje Beograda.\n„Ovde su dva primerka. Jedan sam ostavio sebi“, rekao je Šojgu.\nMinistar je napomenuo da su Rusija i Srbija među onih nekoliko zemalja koje ne pokušavaju da revidiraju ishod Drugog svetskog rata.\n„Svi pogledi na događaje tih godina apsolutno su solidarni... Teška iskušenja koja su zadesila naše narode ne dozvoljavaju nam da zaboravimo taj rat. Zajedno se borimo protiv falsifikovanja istorije, pokušaja glorifikacije pristalica fašizma i umanjivanja odlučujućeg doprinosa Sovjetskog Saveza pobedi nad fašističkom Nemačkom i uloge srpskog naroda u borbi protiv fašizma“, naglasio je ministar odbrane Rusije.\n"Oslobađanje Beograda", Drugi svetski rat, dokumenta, vojno-tehnička saradnja, Aleksandar Vulin, Sergej Šojgu


Rajić: Privrednici se samoorganizuju, država ne predlaže mere zaštite od zaraze korona virusom\nBeta 11. marta 2020. 12:35\nKoordinator Mreže za poslovnu podršku Dragoljub Rajić rekao je da privrednici sami smišljaju koje mere da preduzmu već sada kako bi sprečili moguće širenje širenje infekcije od koronavirusa, ali i u ozbiljnijoj situaciji jer država još nije preporučila nikakve mere.\n„U Hrvatskoj su zabranjeni svi javni skupovi, najpre do 1.000 ljudi, a zatim je to spušteno do 100 ljudi, a slično je i u Madjarskoj, Bugarskoj i okolnim zemljama“, rekao je Rajić za Betu.\nDodao je da u Srbiji država još nije uvela takve i slične mere pa su privrednici prinudjeni da se sami organizuju kako znaju zbog čega su u nekim firmama koje se uglavnom bave informacionim tehnologijama izdati nalozi stručnjacima za ljudse resurse da planiraju šta da rade u sadašnjoj ili ozbiljnijoj situaciji zbog eventualnog povećanja broja zaraženih osoba.\n„Lakše se organizovati u firmama koje se bave uslužnim delatnostima gde se često može raditi od kuće nego u proizvodnim gde je neophodno fizičko prisustvo radnika u pogonu. Znam da je direktor jedne fabrike planirao ovih dana da nabavi maske za radnike ali ih nema na tržištu“, rekao je Rajić.\n„Stiče se utisak da se kao država ne pripremamo za moguće pogoršanje stanja zaraze korona virusom, što nije neuobičajeno jer reagujemo tek kada nas nešto udari po glavi, a ne unapred“, rekao je Rajić.\nOn je rekao da je čuo da su neki privrednici medju merama povećanog opreza predvideli i da svakog ko kija ili kašlje pošalju kući i kod lekraa jer „često ljudi zbog smanjenja plate tokom bolovanja rade bolesni“.


Odbačena krivična prijava za dokapitalizaciju EPCG | Kodex.ME\n10. 06. 2019 - 14:46 Autor: Kodex\nSDT je krivičnu prijavu, koju su krajem marta podnijeli predsjednik Partije penzionera, invalida i restitucije (PIR) Momo Joksimović i njen počasni predsjednik Marko Kampe, odbacio, jer ne postoji osnovana sumnja da su prijavljeni izvršili krivično djelo za koje su prijavljeni, niti neko drugo za koje se gonjenje preduzima po službenoj dužnosti.\nKrivičnom prijavom je predstavljeno da su prijavljeni u postupku privatizacije i dokapitalizacije EPCG pričinili direktnu štetu budžetu Crne Gore i građanima u milionskim iznosima, odnosno više od 30 miliona eura, izborom italijanske kompanije A2A za strateškog partnera.\n"SDT je u postupku izviđaja utvrdilo da je 2. februara 2009. godine, u dnevnim listovima Pobjeda, Vijesti i Dan, objavljen javni poziv za učešće na tenderu za prodaju 11,46 miliona postojećih akcija u vlasništvu države i sticanja prava na upis 11,46 miliona novoizdatih akcija EPCG", navodi se u saopštenju, prenosi Mina biznis.\n"Komisija je utvrdila da ponude I.R.U. i N. – T.E. ne ispunjavaju uslove, zbog čega su odbačene, dok je za preostale dvije ponude utvrđeno da su formalno ispravne i da sadrže potrebna dokumenta. Od njih je traženo da dostave razjašenjenje u formi izjave kojom bi se razjasnile ponude u pogledu izmjena i komentara na transakcionu dokumentaciju i stvorile formalne pretpostavke za efikasno povlačenje bankarske garancije ukoliko ne potpišu transakciona dokumenta", objasnili su iz SDT-a.\n"Pismo nije bilo u skladu sa uslovima, jer je zahtijevana obaveza države da obezbijedi ponuđaču dobijanje dozvole za proizvodnju za termocentralu od oko 650 megavati (MW) u širem regionu Pljevalja, kao i za eksploataciju rude lignita u Maoču i pravo izgradnje kapaciteta i iskorišćavanja, za što u pozitivnim propisima države Crne Gore ne postoji mogućnost davanja koncesije u postupku privatizacije", dodali su iz SDT-a.\n"U skladu sa odredbama EPCG ugovora, preduzeću A2A povjerena su upravljačka prava u EPCG", rekli su iz SDT-a.\n"Tada je AEM promijenilo naziv u A2A, a čitav proces odvijao se krajem 2007. godine, dok je zvanično registrovan 1. januara 2008. godine. Tada se dotadašnja kompanija AEM prvi put pojavljuje pod nazivom A2A, a u slučaju restruktuiranja postoji pravno sljedbeništvo između preduzeća koja su učestvovala", dodaje se u SDT-u.\n"U izviđaju je utvrđeno da je ponuda konzorcijuma PPC i GEOH bila uslovna, protivna važećim propisima države, zbog čega je odbijena. Za ponudu A2A, koja je prihvaćena, ne stoje navodi iz krivične prijave da kompanija nije posjedovala završni račun za 2007. godinu, jer se on nije tražio javnim pozivom, već za 2008, s obzirom na to da je javni poziv objavljen u februaru 2009. godine", precizira se u saopštenju.


Mladi Evropljani posetili Novi Sad u sklopu „Putovanja drumovima Evrope“ - Diplomatic portal\nEUinfo Mladi Evropljani posetili Novi Sad u sklopu „Putovanja drumovima Evrope“\nDvoje mladih, Kenez Lomena iz Irske i Suzan Komagi iz Estonije, posetili su Novi Sad u sklopu projekta „Putovanje drumovima Evrope“, koji je pokrenuo Generalni direktorat za regionalnu i urbanu politiku Evropske komisije kako bi se mladim Evropljanima pružila nova prilika da iz prve ruke iskuse ono za šta se EU zalaže i šta radi na terenu. Novosadski EU info point ugostio je mlade putnike, koji su se sreli sa predstavnicima projekta Novi Sad omladinska prestonica Evrope – OPENS 2019 i posetili omladinski online radio Oradio.\nKoncept projekta podrazumeva da četiri ekipe od po dva člana kreću na putovanje po Evropi sa sopstvenom verzijom ulaska i silaska iz minibusa. Putovanje se proteže po kontinentu, sledeći četiri rute – Mediteransku, Atlantsku, Dunavsku i Baltičku. Kenez i Suzan otpočeli su svoje putovanje Dunavskom rutom, u Nemačkoj, na izvoru Dunava, 23. juna, sa planom da do kraja putovanja, 21. jula, prođu kroz Austriju, Slovačku, Mađarsku, Srbiju i Bugarsku, te da se zaustave na cilju – delti Dunava u Rumuniji. Tokom putovanja, oni se sreću sa lokalnim stanovništvom i svojim vršnjacima, koji ih upoznaju sa lokalnim životom i okolinom, te kulturom zemalja u kojima se nalaze.\nProjekat „Putovanje drumovima Evrope“ prvenstveno je namenjen milenijalsima različitog porekla koji kreću na putovanje širom Evrope kako bi samostalno istražili razne projekte i inicijative koje omogućuje EU. Krajnji cilj projekta je da doprinese (ponovnom) povezivanju mladih Evropljana sa Evropskom unijom, kroz uključivanje u aktivnosti EU u regionima.\nJoš jedan od važnih ciljeva je i stvaranje i negovanje onlajn zajednice, te pokretanje značajnih razgovora u vezi sa evropskim temama koji odražavaju interese milenijalsa, njihove zabrinutosti i očekivanja. Celo putovanje biće predstavljeno u filmu nakon što se projekat završi, a pratiće ga i alternativni onlajn vodič za putnike – 99 stvari koje treba uraditi u Evropi. Avanture mladih putnika mogu se pratiti na društevnim mrežama Fejsbuk, Instagram i na internet stranici roadtriproject.eu.


PCAxe - NZXT kupio Forge | hardver | vesti\nVesti Hardver NZXT kupio Forge\nNZXT kupio Forge\nIz kompanije NZXT je stiglo zvanično obaveštenje da je kompletiran postupak akvizicije softversko-programerske kuće Forge iz San Franciska, jedne od prvih koja je tržištu ponudila softversko rešenje za snimanje i deljenje PC „gejmplej“ sadržaja.\nPod okriljem akvizicije koja je sklopljena 03. jula 2018. godine, osoblje Forge-a će se pridružiti NZXT timu na različitim pozicijama od inženjera do upravljačkih funkcija.\nJohnny Hou, osnivač kompanije NZXT će nastaviti sa svojom dosadašnjom funkcijom kao predsednik i izvršni direktor kompanije. Jared Kim, osnivač kompanije Forge, će preuzeti funkciju podpredsednika, softverske divizije u NZXT-u.\nFinanskijski detalji novo-ugovorenog posla nisu poznati. Iz kompanije NZXT navode da je ta kompanija već duži niz vremena glasnogovornik „Smart PC „ koncepta – hardverske platforme pokretane integrisanim softverom čiji je cilj da se u potpunosti eliminištu problemi prilikom konfigurisanja, upravljanja i korišćenja PC računara.\nNjegova uloga je da podesi i optimizuje PC u pravcu optimalnih gejming performansi – počev od idealnog upravljanja hlađenjem do overkloking mogućnosti – koje je do sada bilo pod ručnom kontrolom korisnika. Sve to korišćenjem znanja stečenog zajedno kroz iskustvo i proces učenja.\nSa napretkom ostvarenim u oblastima komplikovanih proračuna i mašinskog učenja, a što je do sada tradicionalno bilo predmet prećutnog pristanka, standardnih početnih podešavanja ili postupka postepenog učenja, od sada može biti u potpunosti automatizovan proces. „U NZXT-u osećamo da je industrija ostvarila veliki napredak u nameri pojednostavljenja iskustva u konfigurisanju i korišćenju PC gejming računara, ali je tu još uvek dovoljno prostora i brojne mogućnosti za potencijalno unapređenje“, izjavio je Johnny Hou.\n„Novo partnerstvo je sledeći korak u pravcu stvaranja PC-a kao najbolje gejming platforme. Donoseći neverovatan talenat i iskustvo, Forge tim će nam pomoći u nameri stvaranja naprednih alata kao što su CAM i funkcija adaptivne redukcije buke (ANR) čije blagodeti već osećate, a što će dodatno učvrstiti poziciju NZXT-a u budućnosti.“\nIz kompanije Forge navode da su posvećeni izgradnji boljeg osećaja povezivanja gejming populacije i naprednijeg iskustva PC gejminga među najmasovnijom populacijom korisnika PC tehnologija, pomoću razvoja softverskih alata i programa koji omogućuju gejmerima lako snimanje najzanimljivijih “gejmplej” momenata u najkraćem mogućem trenutku, obradu videa i pripremu za deljenje, pa čak i prenos uživo kompletnih gejming sesija direktno preko Twitch i YouTube kanala.\nNjihov iskusni softverski tim je napravio sistem za snimanje kadrova u igrama, prenos sadržaja uživo i upotrebu naprednih funkcija direktno iz igara, naprednu tehnologiju koju koriste već sada milioni gejmera širom sveta. “Činjenica da je hardver posatao značajno kompleksniji je prepreka za mnoge PC gejmere i naš plan je da uposlimo softver kako bi smanjili uticaj dotičnog problema, “ izjavio je Jared Kim.\n“To je šansa za veoma sposobne stručnjake u našem softverskom timu - da budu direktno anagažovani u svakoj etapi razvoja PC gejming hardvera naprednih karakteristika, a što je sa druge strane jedinstvena prilika i iskustvo. Veoma smo uzbuđeni što ćemo raditi zajedno sa NZXT-om na stvaranju nove generacije proizvoda.”


– Wiener osiguranje VIG i Ministarstvo prosvjete i kulture Republike Srpske ujedninjeni u promociji kulture čitanja –\nBANJALUKA – Wiener osiguranje VIG i ove godine na nivou kompanije provodi Social Active Day u sklopu kojeg radnici imaju priliku da djeluju društveno-odgovorno i daju svoj doprinos zajednici.\nDan za knjigu na Trgu Krajine (Foto: VIG)\nSocial Active Day je inicijativa Vienna Insurance Grupe koja se provodi u svim zemljama, članicama VIG-a, a zamišljena je kao program korporativnog volontiranja koji podrazumijeva lični angažman zaposlenih u aktivnostima koje njeguju osjećaj pripadnosti zajednici, a samim tim i kolektivu kompanije.\nNa nivou Grupacije, radnici VIG do sada su darovali preko 4.400 radnih dana šireći pozitivnu energiju i pružajući pažnju onima kojima je najpotrebnija.\nOve godine, radnici Wiener osiguranje VIG okupili su se oko inicijative “Dan za knjigu” koja traje do 25. septembra 2020. godine.\nNaime, uočeno je da mnoge škole u BiH imaju nedovoljan broj knjiga redovne lektire. Iz tog razloga, zaposleni će u toku mjeseca septembra pokloniti određeni broj naslova obavezne školske lektire za osnovce i srednjoškolce, kako bi obogatili fond školske biblioteke i ujedno istakli važnost kulture čitanja.\n“Ujedinjeni u ideji podsticanja kulture čitanja, Wiener osiguranje VIG prepoznao je vrijednosti kampanje “Čitajmo zajedno” koju provodi Ministarstvo prosvjete i kulture Republike Srpske. Iako živimo u eri digitalizacije, knjiga je i dalje nešto što je neprevaziđeno i neophodno za obrazovanje naših mladih. Sa ciljem da podstaknu učešće i drugih kompanija i institucija u afirmaciji kulture čitanja, organizovan je događaj održan u Banja Luci, na trgu Krajine, kao prva zajednička aktivnost ove dvije institucije”, saopšteno je iz Wiener osiguranja.\nDogađaj koji je organizovan poštujući epidemiološka uputstva nadležnih institucija, okupio je nekolicinu radnika Wiener osiguranja VIG i predstavnike Ministartsva prosvjete i kulture Republike Srpske koji su se, čitajući individualno, podsjetili na najdraže odlomke omiljenih knjiga.\n“Kampanja “Čitajmo zajedno” Ministartsva prosvjete i kulture Republike Srpske jako je važna za afirmaciju kulture čitanja. Drago mi je da smo se kao kompanija i kolektiv priključili ovoj kampanji i veoma sam ponosan na sve kolegice i kolege koji će dati svoj doprinos ovoj kampanji i našem Social Active Day-u kroz darivanje knjiga školskim bibliotekama širom naše zemlje“, istakao je Borislav Doder, generalni direktor Wiener osiguranja VIG.\nTanja Đaković, pomoćnica Ministra prosvjete i kulture Republike Srpske tom prilikom naglasila je značaj kampanje „Čitajmo zajedno“ i sinergije institucija kulture i poslovne zajednice.\n„Izuzetno je zadovoljstvo što je vrijednost ove kampanje prepoznala i kompanija Wiener osiguranje na način da su se zaposleni u ovoj kompaniji aktivno uključili i kupovinom odabranih naslova školske lektire podržali, ovu, izuzetno značajnu akciju. Neminovno je da ovakav vid saradnje i sinergija institucija kulture i poslovne zajednice pomjera granice i da je od krucijalnog značaja za opšti društveni napredak. Ulaganje i podrška kulturi je važan vid društveno odgovornog poslovanja. Stoga vjerujemo da će svojim primjerom Wiener osiguranje podstaći i druge kompanije da podijele taj osjećaj odgovornosti za razvoj kulture i društveni napredak zajednice u cjelini“, rekla je Đakovićeva.